Itsaslabarra - Lamia\nGabriel oso etorkizun handiko fiskala da eta bizitza kolokan jartzen zaio Poliziaren dei bat jasotzen duenean. Sekta batean suizidio kolektibo bat izan da Kanariar Uharteetan eta bere arreba txikia, Cordelia, kideetako bat zen. Haren hilotza ez da agertu. Gabrielek ez du arreba urtetan ikusi: haien artean zerbait gertatu zen eta haien bizitzak kontrako norabideetatik joan ziren.\nBerehala bidaiatzen du uhartera gertakariak lehen eskutik ezagutzera eta ikerketan laguntzera. Han Helena ezagutzen du, Cordeliaren laguna, nortasun handikoa eta oso sentibera. Hura eta Gabriel ongi moldatzen dira hasieratik, Cordelia bizirik aurkitzeko desirak loturik.\nOso laster igartzen du Gabrielek beren arreba “Komunitatera” sektako buruak, magnetismo handiko eta jatorri iluneko emakumeak, liluraturik hurbildu zela. Cordeliak talde hartan iraganeko zauriak menderatzeko aterpea aurkitu zuen, baina bukaera tragiko baten atarikoa izanen ziren gertakari arraro batzuen lekuko eta konplize bihurtzen bukatu ere egin zuen.\nGabriel sektaren misterioetan murgiltzen den heinean, bere bizitzaz zituen ziurtasunak arrakalatzen hasten dira. Laster ulertzen du arreba bizirik aurkitzea bere burua salbatzeko era bakarra izan daitekeela.\nItsaso Arana – Patricia\nGidoilariak: Helena Taberna, Andrés Martorell, Natxo López\nArgazki zuzendaria: Javier Agirre\nMuntaia: Teresa Font\nArte zuzendaria: Javier Alvariño\nSoinua: Pablo Bueno\nSoinu muntaia: Xanti Salvador\nJantziak: Carlos Díez\nIleapaintzailea: Itxiar Arrieta\nMakilajea: Lola López\nEkoizpen zuzendaria: Carmen Sánchez\nKolorea / DCP\nSoinua: 5.1 / DOLBY DIGITAL


- - Nagusia - Azpiegiturak Modernizatzea Conc@ PAe CTT\nAzpiegiturak modernizatzea Conc@ >\nAzpiegiturak modernizatzea Conc@\nAzpiegitura teknologikoaren kudeaketa aplikazioetan zentralizatzeko eta erabiltzeko behar den azpiegitura sistema osoa eskainiz - e-administraziorako aplikazioek toki-erakunde guztietan arroa.\nDORREAREN JESÚS ROMERO\nTel.: 241730 969\nGipuzkoako arroetako guztira 237 udalerritan, udalak kudeatzen dituzten aplikazio bakarra ordenagailu pertsonal tamaina eta bakarra dagoenez, udalerri gehienek bostehun biztanle baino txikiagoa da.\nAzpiegitura hori garatzeko hartu da. izan ere, arroaren habilitó Aldundia horretarako beharrezko diren lokalak toki gardenetan abiatuta.\nEz dago baldintzarik bete (proiektuaren emaitzak aprobetxatzeko.


Badator Korrika Barakaldora | HerriKolore\nMotxila txikia prestatu duzue batzuk. Barruan sakelakoa, sos batzuk eta ura, aurten tipi-tapa luzeagoa egiteko asmoa duzue eta. Ura ez, gure autoak gasolina behar du ibiltzeko; nik gasolindegietan denetariko beharginak topatu ditut, zahar eta gazte, jator eta arrotz. Honezkero badakit nora joan eta nora itzuli, doako irribarre atseginak eta tratu ona maite ditut eta. Sopresa bat baino gehiago jasoko duzue halako batean autoa hornitzeko eskatzen badiezue euskaraz, benetan. Animatu!\nPeto eleganteak dira Korrikarenak. Halako energia ematen digute, magnetismoa dutela dirudite...kilometroak egiteko hankak dantzan jartzeko modukoak. Klik berria bururatu zait ispiluari begira nagoela, petoa soinean: Martina nire auzokidearekin sarri mintzo naiz eguraldiaz, herriko obrez, bizitzaren zirimolaz. Askotan, Martinari erosketetako poltsak igo dizkiot, minez dauka eta ezkerreko belauna eta bakarrik bizi da andrea. Hemendik aurrera lagunkoia izaten jarraituko dut, noski, baina gure elkarrizketa eta laguntza dei xumeei euskaraz erantzungo diet.\nBideoak, argazkiak, elurra… egunsentia, ilberria, irribarre eta malkoak...aste eroa du sakelakoak aurretik, ehunka baitira Euskal Herri osotik gure buru-bihotzera iritsiko diren mezuak. Hunkidura kuttuna sortzen dute irudiok, gauza handiak egiteko gai gara euskaldunak! Azken klik-a zuen eguneroko jardunean, zuen hizkuntzen hautuan utziko dut. Gauza handiak egin eta lortzeko txikitasunetik astintzen hasi behar dugu, etxetik: klik berriak sortu, egingarriak diren horiek, ausartak, ahalduntzen gaituzten horietakoak. Klik-ak piztea ekintza xumea bezain iraultzailea da eta hamar egunetako arnasgunea sendotuko dute, ziur. Hala bedi beraz, eta orduan, gure etxea klik-ez beterik eta duintasuna biderkaturik korrituko ditugu kilometro berriak.


22 nov 13 - 21 nov 17\nEuskalbar 3.10: Danobat hiztegia eta hiztegiak erakusteko/ezkutatzeko aukera hobespenetan\nAzkenean beste norbaitek urratsa eman eta Euskalbar hobetzeko lana hartu du. Kasu honetan Danobat hiztegi teknikoa Euskalbarren txertatzeko lana egin du Ion Errastik.\nGero eta hiztegi eta baliabide gehiago ageri dira Euskalbarren. Hiztegiak erakutsi eta ezkutatzeko aukera barraren gainean saguaren eskuineko botoiarekin sakatuta egiten zen orain arte, baina hainbeste botoirekin zaila zen aukera hori modu egokian erabiltzea. Orain hiztegiak erakutsi edo ezkutatu nahi izanez gero, hobespenen leihora sartu behar da. Fitxa berri baten bidez, erosoago hautatu ahal izango dira bistan dauden botoiak.\nJende askok ez daki oraindik Euskalbarren hobespenak non aldatzen diren (askok ezta hobespenak dituenik ere). Euskalbarren atal hori ikusgarriago egiteko, orain barraren gainean eskuineko botoiarekin sakatzean hobespenetara joateko aukera izango da. Kontuan izan bertsio honetan botoiak erakusteko hobespenak aldatu direnez, aurreko bertsioetan erabiltzaile bakoitzak botoien ikusgaitasunari dagokionez gordeta zituen hobespenak ez direla mantenduko eta botoi guztiak erakutsiko direla barran. Erabiltzaile bakoitzak berriro botoien egoera moldatu ondoren, hurrengo bertsioetarako bai balioko duela aldaketak.\nBertsio honek beste aldaketa bat ere badakar: 3000 hiztegia eta Adorez sinonimoen hiztegia desaktibatu dira, Eusko Jaurlaritzak aspaldi kendu baitzituen bi baliabide horiek bere webgunetik, eta momentuz ez dira beste inon argitaratu.\nBertsioak, Hiztegi eta baliabideak kategorian sailkatua | Ez dago erantzunik »\nEuskalbar 100.000 aldiz deskargatu da Mozillaren hedapenen webgunetik\nHiru urte eta erdi igaro dira Euskalbar Mozillak hedapenetarako duen webgunean (addons.mozilla.org edo AMO) sartu genuenetik. Lehenago Euskalbar Internet&Euskadi elkartearen webgunean egon zen denbora luzez, eta 1.x eta 2.x serietako bertsioak bertan daude oraindik.\n2007ko urriaren 5ean Euskalbar 3.0 jarri genuen AMOn, eta ordutik eduki dituen deskargak 100.000 izatera iritsi dira. Une egokia, beraz, Euskalbarren estatistikei begiradatxo bat botatzeko.\nIrakurri mezu hau osorik »\nBestelakoak kategorian sailkatua | Ez dago erantzunik »


ART AFTER DARK / 2014KO MAIATZAK 9, OSTIRALA,\nEstiloa: Adult Pop\n22:00: LOURDES MADOW (FEVER / BILBO)\nFever klubean DJ lanetan aritzeaz batera, Lourdes Madow Charada saltokiaren zuzendaria da. Agertoki eta ekitaldi anitzetan eskaini ditu emanaldiak, besteak beste, Guggenheim Bilbao Museoan bertan (otsailaren 28an Frank Gehryren omenez egindako Urteko Afarian), luxuzko saltokien inaugurazioetan (Boffi), Emakume Enpresarien Iberoamerikako XIX. Kongresuan, Charles Tanquerayren 200. urteurrenean Madrilen, Bilboloop jaialdian, Getxophoto lehiaketan edo Errioxako Würth Museoan.\nSaio horietan adult pop, nu disco eta azken belaunaldiko rock musika eta askotariko erreferentzia musikalak nahasten ditu inolako aurreiritzirik gabe. Emanaldi bakoitza, hortaz, publiko orori egokitzen zaion festa etengabea bilakatzen du.\n18 hilabetetan, BELAKOk Radio 3 eta Gaztea irratietako lehiaketak irabazi ditu. Sekulako ikusmina eragin dute taldeko lau gazteek, izan ere, Crystal Fighters edo Shout Out Louds taldeek beren biretan parte hartzera deitu dituzte, Donostiako Jazzaldiak Elvis Costellorekin batera gau handia inauguratzeko hautatu ditu, diskoetxeak eta agentziak haien atzetik dabiltza eta publikoak eta prentsa espezializatuak aho batez goraipatu ditu. Beren merituengatik, beraz, 2013ko errebelazioa izan dira indie agertokian. Jaialdiz gainezka ibiliko dira urte osoan, estatuko garrantzitsuenak barne (S.O.S. Murcia, Primavera Sound, BBK Live, Low Cost Festival). Bigarren diskoa prestatzen ari diren bitartean, taldeko bi kide, Josu eta Lander, Guggenheim Bilbao Museoaren Atrioan izango dira, DJ set formatuan.\n24:00: KøLSCH (KOMPAKT / DANIMARKA)\nRune Reilly Kølsch-ek, mila aurpegi eta mila izen dituen artista daniarrak, dantzatzeko musikaren arloan salmenta errekor guztiak gainditu ditu mundu osoan. Berak sortua da “Calabria” kantua eta Shakiraren ekoizle gogokoena da; hala ere, ez da sekula underground munduko jatorrietatik urrun ibili. Tattoo Records sortu zuen eta Sven Väth, Richie Hawtin, Magda, Tiefschwarz eta Ricardo Villalobosen zati ausartenak argitaratu zituen. Bere abizena Koloniako Kompakt zigiluarekin grabatzeko erabiltzen du soilik, eta zigilu horrekin grabatu du bere errepertorioaren alderdi dotore eta bereziena. Agertokiko sari guztiak bereganatu ditu eta AEBko Billboard 1. postua eskuratu du, baina publikoa txunditzeko ahaleginetan jarraitzen du.\nMaiatzak 9, ostirala, 22:00etatik 01:00etara\n9 de maiatza de 2014 .


Argitalpenen eragin indizeak - Biblioteca\nArgitalpenen eragin indizeak/\nIkerketa zientifikoa neurtu egiten da\nZer dira eragina duten argitalpenak?\nAldizkarientzako metrikak: eragin indizeak edo eragin adierazleak\nEragin-indizea ezagutzeko tresnak\nNola kalkulatzen da eragin faktorea Journal Citation Reporten (JCR)?\nNola kalkulatzen da eragin indizea SJRn?\nZer dira kuartilak?\nJCR eta SJR arteko ezberdintasunak\nAldizkarientzako metrikak: beste indize batzuk\nAldizkarientzako metrikak: H indizea\nAldizkarientzako metrikak: Google Scholar Metrics\nArgitalpen zientifikoen kalitatea neurtu eta ebaluatzeko zenbait adierazle daude.\nargitaratutako lan kopurua\njasotako aipamen kopuru osoa\nargitaratutako lan bakoitzeko batez besteko aipamenak\nargitaratutako lan esanguratsuen kopurua\nargitaratutako lan aipatuenetako aipamen kopurua\nEragina duten argitalpenak argitaratzen denaren errekonozimendua eta kalitatea neurtzen duten informazio atarietan indexatzen direnak dira.\nEragin adierazleek aldizkari batek literatura zientifikoan izan duen eragina neurtzen dute, horretarako aldizkarian argitaratutako artikuluek jaso dituzten aipamenak aztertuz. Argitalpen batek gai jakin baten eremuan duen garrantzia neurtzeko adierazle bat da.\nAldizkarien arteko konparaketak eta rankingak ezartzeko aukera ematen du, baita sartuta dagoen gai eremuan izenburu bakoitzaren garrantzia islatzekoa ere.\nAldizkari zientifiko errekonozituenak automatikoki ezagutu eta kalkulatzeko zenbait tresna daude:\nJournal Citation Reports (JCR): 200 inguru diziplina ezberdinetako aipamen gehien duten eta adituek berrikusitako argitalpenak jasotzen ditu. JCR web bidez kontsultatu daiteke Web of Science (WOS) plataformatik eta aldizkari jakin baten edo aldizkari multzo baten eragin-indizea bilatzeko aukera ematen du eta baita euren arteko konparaketak egiteko aukera ere. Eragin faktorea Institute for Scientific Information (ISI)-ek kalkulatzen du urtero.\nEzinbesteko tresna da ikerlarien komunitate orokorrean aldizkari baten eragina eta influentzia ezagutzeko.\nEz du artikulu baten kalitatea neurtzen argitaratzen den aldizkariarena baino.\nAldizkari guztiek ez daukate JCR eragin-faktorea eta daukatenek ez daukate beti.\nAldizkari baten eragin-faktorea urtero eguneratzen da eta urte batzuetatik besteetara aldatu egin daiteke.\nAldizkari berdina gai eremu ezberdinetan kokatu daiteke eta baliteke eremu bakoitzean eragin ezberdina izaten.\nEragin adierazlea aldizkari izenburu bakoitzerako urtebetean JCRn indize finko bat da.\nAldizkarien gaikako multzo bakoitza lau kuartiletan banatzen da: Q1, Q2, Q3, Q4, ordenatutako rankineko zerrendako lehen %25 aldizkarien multzoari dagozkionak, %25 eta %50 artekoa, %50 eta %75 artean kokatzen dena, eta azkenik, %75 eta %100aren artean dagoena. Gai baten aldizkarien benetako elitea Q1 lehenengo kuartila osatzen dutenen artean dago.\nBi edizio ezberdindu ditu: bat zientzietarako (Science) eta beste bat gizarte zientzietarako ( Social Sciences).\n1997tik ematen da eta FECYTek (Fundación española de Ciencia y Tecnología) finantzatutako ordaindutako tresna da.\nSCIMAGO Journal and Country Rank (SJR): Tresna libre eta JCRren alternatiba moduan sortu zen. Elsevier editorialeko Scopus datu basean indexatutako argitalpenak aztertzen ditu, 1997tik gaur egun arte. SJR web bidez kontsultatu daiteke ordaindutako Scopus plataformatik edo SCIMAGO Journal and Country Rank-SJR-tik.\nAldizkari guztiek ez daukate SJR-rik eta daukatenek ez daukate beti.\nAldizkari baten eragin indizea urtero eguneratzen da eta urte batzuetatik besteetara aldatu egin daiteke.\nAldizkari zehatz bat edo aldizkari multzo baten eragin indizea bilatu eta euren arteko konparaketak egiteko aukera ematen du.\nAldizkari izenburu baten eragin indizea urte zehatz batean ez da SJRn indize finko bat eta aldatu egin daiteke.\nJCRk baino aldizkari gehiago jasotzen ditu, beraz esan daiteke ez dela hain selektiboa.\nKomuna da Zientziak eta Gizarte Zientzietan beraz eragin indizea ez da edizio bereizietan kalkulatzen.\nAldizkari baten eragin faktorea aurreko bi urteetan argitaratu dituen artikuluak urtebetean aipatutako batez bestekoa bezala definitu daiteke.\nEragin faktorea kalkulatzeko erabiltzen den formula erraza da:\nAurreko bi urteetan izandako aipamen guztien kopurua\naurreko bi urteetan argitaratutako artikulu guztien kopurua.\nSJRren eragin indizea Googlek bere bilaketa emaitzak ordenatzeko (Google PageRank) sortutako algoritmoa oinarri bezala hartuta garatu da. Beraz aipamen guztiek ez dute berdin balio, balioa aipatzen duen kokapenaren araberakoa izango da; honek esan nahi du, adibidez, SJR altuko aldizkari bateko aipamenak balio handiagoa duela SJR balio txikiagoa duen aldizkari bateko aipamenak baino.\nSJRk aldizkari batek bere dokumentuen aipamenak haztatuen bidez jasotzen duen lotura kopurua adierazten du, argitalpen bakoitzeko urtean argitaratutako dokumentu kopuruarekiko. Aipamenen haztapena aipamena egiten duen argitalpen horrek jasotzen dituen aipamen kopuruaren arabera egiten da. Aipamen urkila hiru urte da, JCRn baino urtebete gehiago, eta 1999tik urtero kalkulatu daiteke, nahiz eta Scopusen argitalpenen aipamenen datuak 1996tik jasotzen diren. Gainera, kalkulurako aldizkarian bertan argitaratutako aipamenak ez dira kontuan hartzen.\nEragin indizeaz gain, gaikako kategoria bakoitzeko aldizkarien rankingak, bai JCRn eta baita SJRn ere, kuartiletan banatzen dira.\nKuartilek aldizkariak eragin aldagai handitik txikira ordenatzen dituzte:\nQ1, zerrendako lehen %25en multzoa\nQ2, igarrena ranking ordenatuaren %25etik %50era doan multzoa\nQ3, %50etik %75era doan multzoa\nQ4, azkenik %75etik %100ean kokatzen dena.\nGai baten aldizkarien benetako elitea Q1 lehenengo kuartila osatzen dutenen artean dago eta garrantzia galtzen joango da hurrengo kuartiletan hurrenez hurren.\nSJR eta JCR arteko ezberdintasun garrantzitsuenetariko bat eskaintzen duten sarbidea da:\nJCR Web of Science plataformaren bidezko ordaindutako tresna bat da. Oinarritzen den aipamenen datu basea ere ordaindutakoa da, Web of Science Core Collection.\nSJR ordea doako tresna bat da. Hala ere, oinarritzen den aipamenen datu basea, Scopus, ordaindutako tresna bat da.\nBeste ezberdintasun garrantzitsu bat adierazleen aldagarritasuna da.\nJCRko eragin faktorearen balioak finkoak eta betirakoak dira.\nSJR plataformako eta beste adierazleen balioak aldagarriak dira.\nIndizeak kalkulatzeko aipamen datuei dagokienean:\nJCRn aipatzeko urkila bi urtekoa da eta aipamen guztiek dute pisu berdina, balio berdina.\nSJRn aipamen urkila hiru urtekoa da eta aipamenen pisua haztatua da, hau da, balioa aipatzen duen aldizkariaren kokapenaren araberakoa da.\nWeb of Sciencen, eta beraz JCRn, jasotako ingelesa ez den beste hizkuntzetako aldizkari kopuru eskasak eta Humanitate eta Gizarte Zientzien gaineko aldizkari urritasunak, Espainia bezalako herrialde batzuetan eragin indizea neurtzeko tresna alternatiboak sortzea ekarri du.\nArgitalpenen kalitatea neurtzeko beste adierazle batzuk eskaintzen duten tresna batzuk aurkeztuko ditugu. Daudenen arteko bilketa txiki bat da:\nInRecs: http://ec3.ugr.es/in-recs/ Gizarte zientzia eta lege arloko espainiar aldizkarien eragin indizeak. Granadako unibertsitateak sortua. Informazioa ez da eguneratu 2014tik. .\nRESH: http://epuc.cchs.csic.es/resh/ Gizarte zientziak eta humanitateen arloko aldizkari espainiarrak: Gizarte zientzia eta humanitateen arloko aldizkari zientifikoentzako kalitate adierazleak integratzen dituen sistema bat da. Gizarte zientzia eta humanitateen arloko aldizkari espainiarren balorazio integratua aplikazioko adierazle anitzen bidez eta I+G+b Plan Nazionalak finantzatuta proiektuaren markoaren barruan garatu da.\nDice: http://epuc.cchs.csic.es/dice/Consejo Superior de Investigaciones Científicas (CSIC) http://www.csic.es/ etaAgencia Nacional de Evaluación de la Calidad y Acreditación (ANECA) http://www.aneca.es/ erakundeen arteko lankidetzatik sortu zen eta helburua Humanitate eta Gizarte Zientzia arloko espainiar aldizkarien editorialen ezaugarri eta kalitatezko zeharkako adierazleen ezagutza eta kontsulta erraztea da. ANECAk datu base hau erabiltzen du espainiar argitalpenen erreferentzia bezala, irakasleagoaren ebaluazio prozesuetan.\nScielo: http://www.scielo.org/php/level.php?lang=en&component=42&item=24 osasun zientzien aldizkari espainiarrentzako adierazle bibliometrikoak. Erakunde iberoamerikarrek egina.\nLatindex: http://www.latindex.org/latindex/inicio Amerika Latina, Karibea, Espainia eta Portugaleko aldizkari zientifikoentzako sareko informazio sistema erregionala. Mexikoko Unibertsitate Autonomoak bideratutako iniziatiba. Sistemak ezarritako kalitate ezaugarri editorialak eskaintzen ditu kalitate editorialeko irizpideen aplikazioaren bidez .\nGoogle Scholar Metrics: https://scholar.google.com/citations?view_op=top_venues Google Scholar-en aplikatutako metrikak eskaintzen ditu eta aldizkari zientifikoen ranking bat argitaratzen du.\nH indizea, Jorge E. Hirschek 2005ean sortua, ezaguna egin da eta aldizkarien metrikei aplikatzen zaie, baita bereziki egileei bideratutako beste metrika batzuei ere edo eta herrialdeen ekoizpen zientifikoa neurtzeko.\nKalkulatzea erraza eta antzekoa da neurtu nahi den kontzeptua edozein izanda ere: artikuluak izan dituzten aipamenen arabera ordenatzen dira handitik txikira: H indizea hurrenkera zenbakia eta aipamen kopurua berdinak diren zenbakia da.\nGoogle Scholar Metrics-ek behintzat aipamenen bat duten 100 artikulu argitaratu dituzten aldizkariak Google Schoolarren sartzen ditu.\nGoogle Scholar Metricshttps://scholar.google.com/citations?view_op=top_venues aldizkariak ebaluatzeko H adierazlea bultzatu da eta h5 eta h5-batez bestekoa metrikak sortu ditu, metrika egin aurreko azken bost urte naturaletan jasotako aipamenak neurtzeko.\nGooglek bere egindako adierazle nagusia h5 indizea da, jarraian azalduko duguna. Google Scholar Metricsek argitalpen baten H indizea emaitzako h zenbaki altuena dela ulertzen du, horretarako argitalpen batean aipatutako artikuluen kopurua handitik txikira beheranzko hurrenkeran ezarri ostean, jasotako aipamen kopurua eta zerrendako artikuluaren kokapena berdina edo txikiagoa denean. Adibidez argitalpen batek 5 artikulu baditu eta hauek aipamen kopuruaren arabera ordenatuta 17, 9, 6, 3, y 2 aipamen jaso badituzte hurrenez hurren, esan daiteke bere H indizea 3 dela.\nH indizean oinarritutako datuekin, Google Scholarrekargitalpenen H5 indizea edo ih5 ematen du, horretarako kontaketa egindako aurreko urtetik hasita azken bost urte oso naturaletan lortutako aipamenak kontatuz, artikuluaren argitaratze data edozein izanda ere.Metrikak Google Scholarren indexatutako artikulu guztien aipamenetan oinarritzen dira data jakin bat arte.\nGoogle Akademikoak aldizkarien ranking bat ematen du argitaratzen den hizkuntzaren arabera: lehen 100 argitaratze nagusien gailurra da, hizkuntza bakoitzean eragin nagusia duten 100 aldizkariak, bere h5 indizea eta h5-batez bestekoaren bidez ordenatuta agertzen dira. Gaur egun ez du aldizkariak bere argitaratze herrialdearen arabera multzokatzen uzten.


Chuck Schuldiner - Wikipedia, entziklopedia askea.\nNew York, 1967ko maiatzaren 13a\nAltamonte Springs (Florida), 2001eko abenduaren 13a (34 urte)\nCharles Michael «Chuck» Schuldiner (Long Island, New York, AEB, 1967ko maiatzaren 13a - 2001eko abenduaren 13a) estatubatuar musikaria izan zen, Death bandako abeslari, gitarra eta konpositore izan zena. Death metal eta heavy metalaren esparruan itzal handia du eta gitarra-jole ospetsua da genero horretan. Kantzerraren ondorioek hil zuten Schuldiner 2001eko abenduan.\nAnaia Frank hil zen istripuz hamasei urte besterik ez zituenean eta Chucken gurasoek gitarra oparitu zioten une latz hura gainditzen laguntzeko xedean. 9 urteko haurra zen oraindik eta gitarra klasikoa jotzen ikasten hasi zen, baina ez zuen asko iraun, ez baitzitzaion asko gustatu. Gurasoek ez zuten amore eman eta gitarra elektrikoa erosi zioten hurrengoan eta hura bai izan zen Chucken gustuko; gau eta egun praktikatu zuen, bere logelan edo garajean, eskola eta gitarra besterik ez zuen egiten gazteak.\nLehen eraginak Kiss eta Billy Idol izan zituen. New Wave Of British Heavy Metal izan zen gero arreta piztu ziona: Iron Maiden, Venom, Diamond Head eta abar. Azkenetako eraginak, berriz, thrash metalaren esparruan aurkitu zituen, Slayer edo Possessed tarteko. Amaren ustez, musika oro zuen gogoko, country edo rap alboratuz. Jazz, rock progresibo edo musika klasikoa ere gustuko zituen, gero Death bandan txertatuko zituenak.\n1999ko maiatzean, Schuldinerrek buruko min latzak zituen eta kiropraktikoarenera joan zen, akupuntura, masajeak eta horrela pasatuko zitzaizkiolakoan, baina erresonantzia magnetiko baten beharra ikusi zioten. Urte horretako urtemuga zuen Chuckek buru barruan tumorea aurkitu ziotenean. Sakontasun handian eta toki delikatuan egonda, zaila da kentzen eta erradioterapia saioak hasi zituen Schuldinerrek.\n2000ko urtarrilean, operatu beharrean izan zen, tumorearen hondarrak garbitzeko xedean. Ondo atera zen hura ere, baina familiak finantza arazoak izan zituen, ebakuntza eta trataera 70.000 bat dolar kostatu baitzen. Diru-biltzeak eta kontzertuak antolatu ziren musikariaren bizitza salbatu nahian.\nLanean jarraitu zuen musikan, baina, 2001eko maiatzean, minbizia itzuli egin zen. Ez zitzaion beste ebakuntzarik egin, ez baitzegoen dirurik. Kimioterapia eman zioten oraingoan, baina haren ondorioek gehiago ahuldu zuten Chucken badaezpadako osasuna. Urte horretako azaroan, pneumoniak heldu zion Schuldinerri eta 2001eko abenduaren 13an hil zen, 34 urte besterik ez zituenean.


[Zia edo Boga] Ekuadorrean, kitto - Itzea Urkizu Arsuaga - Tolosaldeko Ataria.\n[Zia edo Boga] Ekuadorrean, kitto\nItzea Urkizu Arsuaga 2018-07-26 09:07 Iritzia\nArraunaz idazteko soinu banda ofizialean sar nezake Gozategiren trikiti bizia, eta gaur ezin izan diot haien letra bati heltzeko tentazioari eutsi: ekuadorrean kitto egingo nuke. Arraun ligaren ekuadorrean, alegia.\nDenboraldiko lan erdiak osatzear direla, traineru eta sailkapenen dantzak markatu baitu azken jardunaldiko erritmoa. Konpasik zoragarrienekin batzuentzat, eta isilune-konpas gehiegirekin, beste hainbatentzat.\nEzustean eta aparretan iritsi baitzaizkie, sasoiko lehen banderak, Orioko eta Tolosaldeko traineruei; horia eta urdina, arraunak gora, euforia olatu gainean, eta nire DNA bor-borka, ia konbo perfektua osatuaz. Itxaroteak merezi du, noski baietz, amets berriak ukitzeko, besterik ez bada ere.\nBerez, puskatzeaz aritzea zen oporren aurreko azken Zia edo boga-ren patua, larunbat iluntzera arte. Enegarrenez estropada puskatu, eta azken luzean ihes egin baitzuen Urdaibaik, liga bera are gehiago apurtuz. Baina kalkulu zorrotzez egindako aurreikuspenak ere puska daitezke batzuetan, eta denbora gelditzeko utopiari ziaboga ematea besterik ez zait geratu gaur.\nHorixe baitu urtaro eguzkitsuenak: egunak anekdota huts bilakatzen dira, eta konturatzerako iristen da Donostiako banderarekin serio pentsatzen hasteko garaia. Eta, horrekin batera, galderak, galderak eta galderak. Zenbaterainoko indarra emango dio Tolosaldeari, igandeko garaipenak? Nola iritsiko dira liga gorenetako traineruak Zarauzko estropadako mugarrira? Iaz bezala, profeziarik beteko al da aurten? San Juanek den-den-den-dena irabaziko al du? Zerkausi azpiko harrobia iritsiko al da iraileko lehen bi igandeetara? Denborak bere lekuan jarriko al du ontzi bakoitza? Photo-finish-aren aroan, gai al gara traineru bakoitzaren lekua zein den jakiteko?\nBatek daki. Akaso kantu baten errepika izatera itzuliko da denboraldia edo, beharbada, ekuadorra benetako kitto bat izango da. Bata zein bestea, izan daitezela gure gozamenerako. Irailera arte!\n1 Bitik bi, Toloboleirentzat\n2 Euskal Jaia ospatzen ari dira Anoetan\n3 Errementari Kaleko apaingarriak kendu izana salatu dute dendariek\n4 Jokin Altunak ligaxkako lehen puntua lortu du\n5 Udazken gastronomikoa abiaraztera doa Mikologika\n6 XXI. Azoka Berezia, Zizurkilen


Bizkaitar DNA egosi zen labea - Bizkaiko Hitza\nBizkaitar DNA egosi zen labea\nXI. mendeko haizeola baten erreprodukzioa egiten ari dira Ortuellako Peñas Negras Interpretazio Zentroaren inguruan. Aztarnategitik gertu egingo dute, 1:1 eskalan.\n2020, abenduak 11 Albisteak, Bizkaia, Kultura 244\nOrtuellako Peñas Negras Interpretazio Zentroak mendiko burdinola baten 1:1 eskalako lehen erreprodukzioa izango du inguruan. Egun, eraikitzen ari dira. Ortuellako Udalak sustatuta, Javi Franco arkeologoa ari da proiektuaren gidari. Proiektua, baina, Euskal Herriko Meatzaritza Museoak egindako 18 urteko ikerketaren fruitua da. Francok azaldu duenez, industriaurreko garaiko instalazio baten erreprodukzioa egiten ari dira. Instalazio horretan, gai ziren modu artisauan beroa erabiliz lurretik ateratako minerala metal bihurtzeko. Bizkaian, prozedura hori Kristo aurreko XV. mendearen eta Kristo ondorengo XV. mendearen artean egiten zen.\nGainera, halako lantegi bat erreproduzitzen den lehen aldia da, eta erreprodukzioaren bidez, burdinolaren prozedura pausoz pauso berreskuratu dute. Francok adierazi du halako ikerketei dagokienez haiena dela, Europan behinik behin, aurreratuen doan taldea. “Aztarnategi ezezaguna da. Baita oso gurea ere. Are gehiago, ezinbesteko garrantzia du ondareari dagokionez”, esan du Francok. Euskal Herriko Meatzaritza Museoko arkeologo boluntarioen taldeko kide da, eta baita EHUko Arkeologia Ikerketa Taldekoa ere.\nHaizeolaren erreprodukzioa, zehazki, aztarnategia dagoen tokitik 300 metrora dago, interpretazio zentrotik oso gertu. “Eskala naturaleko erreprodukzio fidel bat egitea erabaki genuen”, azaldu du Francok. Hain zuzen, prozesua nolakoa zen ezagutzera ematea da xedea; nola lan egiten zuten erakustea. Lehenik, ikatza hartzen zuten. Gero, menditik ekarritako minerala sutan jartzen zen; horrela, minerala errazago apurtzen zen. Minerala txiki-txiki egin, eta erredukzio labera pasatzen ziren, eta han egiten zen eraldaketa guztia. Hala azaldu ditu Francok prozesuaren nondik norakoak. Aztarnategia aurkitu zutenean, dena lur azpian zegoen, eta burdinolako labea kontserbazio egoera onean agertu zen; baita gune zirkular esanguratsu bat eta txigortzeko beste labe bat ere.\nEHUko arkeologoek adierazi izan dute Araban, Bizkaian eta Gipuzkoan mota horretako 3.000 aztarnategi baino gehiago daudela, eta Bizkaian, zehazki, 170 bat aztarnategiren inbentarioa egin dute. “Bizkaian dauden aztarnategi guztien %11 baino ez dugu induskatu”, gaineratu du Francok. Inbentario horrekin solik nahikoa da erakusteko mendiko burdinolen jarduera adituek uste zuten baino askoz ere orokorragoa eta garrantzitsuagoa izan zela.\nFrancok azaldu duenez, oro har, aztarnategi xumeak dira aurkitutakoak, eskulangile oso espezializatuen, olagizonen, ekoizpen lantegiak. “Edozeinek ez zekien burdina egiten”. Maisuetatik ikasleetara igarotzen zen prozesua. Halaber, hainbeste aztarnategi egotearen ondorioz, Bizkaia garai historiko hartako aztarnategi arkeologiko gehien zeukaten tokietako bat da Europan. “Mota honetako aztarnategi gehien dituzten Europako eremuetako bat da Bizkaia”, azaldu du Francok. Halaber, horrek agerian uzten du finkatutako lana zela. “Esan daiteke bizkaitarrok DNAn daramagula burdina”.\nBurdinola horiek lehengaiak zeuden inguruan jarri, eta bertan eraikitzen ziren. Alde batetik, kalitate oneko minerala zegoen. Hain zuzen ere, Francok azaldu duenez, Bizkaian lau mineral mota daude, eta puruena zena aukeratzen zen. Karbonoa ere egoten zen inguruan, eta iturburu edo erreka txikiren batetik gertu jartzen ziren, ura behar baitzuten ekoizpen prozesuko urrats batzuetarako. Burdinola erabiltzen hasi aurretik, minerala garbitzeko edo txigortzeko, olagizonek egun bat baino gehiago behar zuten burdin galdaketa egiteko. Peñas Negrasen kasuan, burdina ekoizteko lantegiaz gain, bizilekua dirudien zulo txiki bat ere aurkitu dute; elementu nagusia burdina urtzeko erredukzio labea da han. Horrez gain, Erdi Aroko zeramika ere aurkitu dute, baita zepazko zoru bat duen metro eta erdiko gune biribil bat ere; tresnak uzteko aterpe txiki bat omen zen.\nAdituen arabera, aurkikuntza hauek erakusten dute tokia nahita aukeratua zela; hots, minerala gertu egoten zen beti. Are gehiago, aztarnategiko ikatz analisien arabera, adituek badakite inguru horietan haritz baso bat eta hurritz bakanen bat zegoela. Francok gaineratu du esan dezaketela XI. eta XII. mendeetako mendiko burdinola bat erreproduzitzen ari direla.\nHalaber, azpimarratu duenez, Peñas Negras aztarnategiko erreprodukzioaren gauzarik esanguratsuena da mendiko burdinola baten aztarnategiaren erreprodukzioa egiten den lehen aldia dela. “Aztarnategiei merezi duten garrantzia eman behar zaie; nahiko apalak izanik, ugariak ziren”, aipatu du Francok. Gainera, nabarmendu du erreprodukzio hau Bizkaian zegoen burdinaren lanari garrantzia emateko modu bat ere badela. “Ahotsa eman nahi diegu lan espezializatu hori egin zutenei; maisu espezialistak izatetik galdutako ikasle belaunaldiak izatera igaro gara”. Alabaina, galdutako hori arkeologiaren bidez berreskuratzen ari direla esan du Francok.\nErreprodukzioa ia 2.000 urtetan martxan izandako jardunbidea jendeari modu guztiz artisau baina oso tekniko batean irakasteko modu oso grafikoa dela uste du. “Hain teknikoa da, burdinoletan espezializatutako Europako arkeologo aditu guztiek ez dutela sinesten”. Indusketek ematen dutenaz gain, arkeologia esperimentala ere egiten ari dira Ortuellan: antzinako olagizonen bizimodura gerturatzeko ariketa bat egin nahi dute, eta hala jakingo dute noiz, non eta nola lan egiten zuten. Hau da, zenbat denbora behar den labe bat egiteko, martxan jartzeko… “Idatzi gabe zegoen ezagutza berreskuratu dugu”.


Oporretako bezeroen bidaiei buruzko begirada bisuala Martech Zone\nOraindik harpidetu ez bazara, gomendatzen dizut Think with Google gunea eta buletina. Google-k material harrigarria eskaintzen du merkatariei eta enpresei negozioa linean hazten laguntzeko. Azken artikulu batean, lan bikaina egin zuten Black Friday inguruan hasita ikusten diren 3 bidaia arrunt bisualizatzen:\nUstekabeko saltoki baten bidea - Mugikorreko bilaketarekin hasita, bidaiak sarean erosketak egiten ari den pertsona jakin bati buruzko informazioa eskaintzen du.\nKonpondu edo ordezkatzeko erabakia - beste pertsona batek mahaigainetik eta gero mugikorraren bidez bilatzen du eta iragarkiekin elkarreragiten du azkenean erosketa erabakia hartzeko.\nJokoaren bilaketa epikoa - Jokalari batek kontsolaren hurrengo erosketa ikertzen du, mugikorren eta mahaigainekoen bidez bilaketak egiten ditu, saltokien guneak eta industria guneak bisitatzen ditu bere hurrengo erosketa ikertzeko.\nGoogle-k funtsezko zenbait aukera eskaintzen ditu, besteak beste, kontsumitzaileek egiten duten ikerketa-bolumena, mugikorrarekiko konfiantza eta kontsumitzaile horiek oparietara bideratuta ez egotea.\nOharkabean pasatu behar ez liratekeen zenbait alderdi jorratu nahi nituzke:\nJendeak gailu eta euskarrien artean errebote egiten zuen - Duela gutxi PlayStation berria erosi nuen. Telefonoan nenbilen dezente telebista ikusten, kritikak irakurtzen eta sortak begiratzen. Gero, nire mahaian esertzen nintzenean, bideoak begiratzen nituen eta berrikuspen bideoak ikusten nituen. BestBuy bisitatu nuen pare bat aldiz zer zuten ikusteko. Nire lagun bat jokalari izugarria da, beraz Facebookekin berarekin hitz egin nuen eta zer erosi erabakia hartu nuen. Azkenean, prezio bikaina aurkitu nuen eta linean erosi nuen Wal-mart bidez. Beraz, mugikorrek, mahaigainekoek, bilaketek, sare sozialek, iritziek eta txikizkakoek garrantzia izan zuten nire ibilbidean.\nJendeak denbora asko ematen du ikertzen - Bidaia hauek ez daude saio bakarrean, asteak eta hilabeteak dira. Garrantzitsua da gogoratzea cookieak iraungi egiten direla, kanpainak aldatu egiten direla, bilaketaren emaitzak mugitzen ari direla ... hori guztia kontsumitzaileak bere hurrengo erosketa erabakia ikertzen ari den bitartean. Zure produktua edo zerbitzua ikusgai egon dadin, etengabe izan behar duzu haientzat ikusgai eta baliotsua izaten.\nJendeak tona asko kontsumitzen du - Ezin dut esan ere irakurri, ikusi eta eztabaidatu nuen nire sistema erosi aurretik. Esateko esango dizut erosteko erabakiak ikertzen jarraitu nuenean aurrera egin zuela, hala ere. Azkenean, Pro eta VR kitak erosi nituen nire PlayStation-ekin iritziak ikusi eta gaitasunen inguruko bideoak ikusi ondoren. Eta behin sistema lortu nuenean, erosketak egitera joan nintzen berriro osagarri gehiago lortzeko! Edukiak nire erabakia bultzatu ez ezik, salmenta osagarriak ere eragin zituen.\nHemen duzue infografia osoa, Eguneroko bila dabiltzan 3 erosleren erosketa-bidaiaren barruan:\nTags: erosleakkontsumitzaileen erosketaBezeroaren bidaiaReviewsSearch Marketingerosketa erabakiapentsatu Google-rekinWalmart


Koipea betetzeko ponpa | DJB-H1.6 Koipea betetzeko ponpa elektrikoa\nHasiera/Koipe betegarriak/Koipea betetzeko ponpa DJB-H1.6 - Koipea betetzeko ponpa elektrikoa, 1.6L/min. Bolumen-koipea elikatzeko ponpa\nKoipea betetzeko ponpa DJB-H1.6 - Koipea betetzeko ponpa elektrikoa, 1.6L/min. Bolumen-koipea elikatzeko ponpa\nProduktuen: DJB-H1.6 Koipea betetzeko ponpa elektrikoa\n1. Kalitate handiko pistoi-ponpa finkoa barruan\n2. Funtzionamendu leunaren ponpa, koipe bolumen handiko irteera\n3. Lan eramangarrirako pisu arina, 200L-ko koipe-biltegiarekin\nKoipea betetzeko ponpa DJB-H1.6 koipea betetzeko ponpa elektrikoa da 1.6l/min-ko bolumena duena. bolumen koipea elikatzeko ponpa, DJB-H1.6 koipea betetzeko pistoi-ponpa eskuragarri dago lubrifikazio-biltegian koipea betetzeko erabiltzen den koipearen lubrifikazio zentralerako.\nKoipe-betegarrien ponpa DJB-H1.6 gurpilen koipe-betegarri-ponpa zuzenean gidatzen duen engranaje-motorrez hornituta dagoen pistoi-desplazamendu-ponpa da, koipea xurgatzeko eta presioa egiteko. DJB-H1.6 funtzionamendu egonkorra da, irteerako presio handikoa, irteerako iragazki gailua sarrerako atakan duena.\nDJB-H1.6 koipea betetzeko ponparen instalatutako desazelerazio motor horizontalak bloke eszentrikoak eta irristatzaileak gidatzen ditu, hagatxoa gora eta behera mugimendu aldakorra tiratuz, koipea presio eta zurgatzeko noranzko bakarreko balbula bidez koipea edo olioa isurtzeko. koipe-mahuka.\nMesedez, kontuan izan eragiketa aurretik DJB-H1.6 ponpa:\nAskatu koipe-tapoia deposituko koipea 50 # koipe mekanikoarekin olio-mailaren markaraino, ponpa martxan jarri aurretik.\nEuskarriak bidalketak testura garbia eta uniformea izan behar du, zehaztutako kalifikazio-sailean.\nIragazki garbia irteeran instalatu behar da.\nDebekatuta dago ponpa biltegian koiperik gabe martxan jartzea.\nMartxan hasi eta hiru hilabeteetan motor-erreduktorea 3# molibdeno disulfuroko koipe kopuru egoki batekin osatu behar da ihes-zulotik, mesedez errepikatu lau hilabetez behin.\nKoipea betetzeko ponpa DJB-H1.6 seriearen eskaera kodea\n(2) DJB = Koipea betetzeko ponpa\n(3) H = Presio nominala: 40bar/4Mpa\n(4) Elikatzeko bolumena = 1.6L/min\n(5) Utzi= Motorra eta xurgatze hodia bakarrik;\nB = Motorra, Xurgatze-hodia + Altzairuzko Kupela (260L);\nL = Motorra, Xurgatze-hodia + Altzairuzko Kupela (260L) + Mugagailua\n(6) *= Informazio gehiagorako\nKoipea betetzeko ponpa DJB-H1.6 serieko datu teknikoak\nModel Presio nominala Elikadura Vol. Tank Vol. Motor Power Gutxi gorabehera. pisu\nDJB-H1.6 4MPa 1.6L / min X 0.37kw 90Kgs\nOharra: 220 (25 150 g-tan) koipe lubrifikatzaile baino gutxiagoko konoa sartzeko bitartekoa erabiltzea eta N1 baino 10/68 mm handiagoa den biskositate-maila.\nKoipea betetzeko ponpa DJB-H1.6 seriea Instalazio-neurriak\n[posta elektroniko bidez babestua]2021-11-17T22: 05: 47 + 00: 00


Lehen harria altxatu zuten - Gipuzkoako Hitza\nLehen harria altxatu zuten\n2016, urtarrilak 29 gipuzkoa, Gizartea 1805\nNik daukadan pena handiena da oraindik ez direla azaldu bi hildako haien senideak, ezin izan zaizkiela gorpuak senideei itzuli. Baina, noski, hainbeste egongo dira, eta hainbeste urte pasatu dira”. 2002an Zaldibiako Irastorza baserriko lurretan deshobiratutako bi gorpuen inguruko gorabeheren kontakizuna esaldi horrekin amaitu du Martin Ibargurenek (Zaldibia, 1921). Urte luzetan eramandako zama arindu zuen orduan Ibargurenek. 15 urte zituenetik bazekien bi gorpuak hor zeudela, baina 66 urtean isilpean gorde zuen, betiere egia argitara ateratzeko gogoz. “Badaezpada ere, semeari erakutsia nion tokia. Ez nekien hil baino lehen inori esaterik izango nuen, eta semearekin tokira joan eta makila batekin tokia markatu nuen. Bost zentimetroko okerrik ere ez nuen izan”.\n1936ko gerran hildako bi gizonen gorpuak Ibargurenek esandako tokian bertan topatu zituzten, buruan tiro bana zutela. Euskal Herrian eginiko lehen deshobiratzea izan zen, ondotik etorriko ziren guztiei bidea ireki ziena. Gerran hil, edozein zulotan lurperatu eta desagerrarazitako milaka gorpu lur, lokatz eta harriz estalita egon dira urte luzetan. Zaldibian, lehen harria kendu zuten.\nHamalau urte geroago, eta gerra piztu zela 80 urte igaro direnean, Zaldibiako aurkikuntzaren protagonista izan zirenak elkartu ditu Hitza-k. Martin Ibarguren, batetik; Oroitz Etxabe, Zaldibiako garai hartako alkateordea (EH), bestetik; eta Juantxo Agirre, Aranzadiko idazkari nagusia, azkenik. Mahaiaren bueltan eseri, eta hiruren aurpegietan irribarrea ageri da, orduko anekdotak eta, batez ere, urduritasuna oroitzean. “Gu ez ginen kontziente aurkikuntza horrek gerora irekiko zuen bideaz. Ez genekien etorkizunean Zaldibiakoa hain garrantzitsua izango zenik”, dio Agirrek.\nIzan ere, mugarri izan zen Zaldibiako aurkikuntza: hurrengo urteetan egingo ziren lan ugariren lehen urratsa; gerora ezarriko ziren protokoloen abiapuntua; 36ko gerraren ikerketan eta memoriaren berreskurapenean erakunde publikoek eta, batez ere, Eusko Jaurlaritzak hartuko zuten konpromisoaren lehen harria.\nHain zuen ere, Jaurlaritzak abenduaren amaieran aurkeztu du 36ko gerrako hobien kokapena ikertzeko 2015-2020 aldirako plana, non orain arte egindako ikerketa lan eta deshobiratzeak jaso eta aurrerantzean egin beharrekoak aipatzen diren, lehentasunak eta jarraitu beharreko protokoloa zehaztuz.\nIbarguren ez zegoen etxean bi gizonak hil eta lurperatu zituztenean. “Ni fraidetan nengoen, baina aitak askotan hitz egin zigun horretaz. Guk ere galdetzen genion, eta etxeko eltzea baino hobeto ezagutzen genuen kontua”. Datarik, ordea, ezin du zehaztu Ibargurenek. “Irail amaiera edo urria izango zen, aita eta bi arreba sagar biltzen ari baitziren. Metrailadore baten hotsa entzun zuten, eta aitak arrebari esan zion ‘hemen ez zegon ezer onik, eta goazeman etxera’. Etxera iristerako, amari enkargua emana zioten. Bi hildako zeudela eta lurperatzeko, hortxe, bide ondoan”.\nIbargurenen aita karlista zen. “Guk orduan ez genekien ezer, baina hala omen zen. Herri guztietan baziren gizon armatuak, ez dakit nik zein misiorekin, baina gure etxean beti egon zen fusil bat, eta munizioa. Somatenekoak esaten zitzaien”.\nGaintzako bidearen hasieran zegoen tabernara joan, han apopilo zeuden bi mutilak hartu, erremintak, kandelak eta kinkeak prestatu —”orduan ez baitzegoen linterna eta halakorik”—, zuloa egin, eta hantxe bota zituzten bi gorpuak. “Erori bezala gelditu ziren, eta ondoren lurrarekin zuloa estali”. Errepide bazterrean lurperatu beharrean, Jose Victor Ibargurenek sagastian lurperatu zituen. “Sagasti ederra zen, eta hobe hor kuneta zuloan baino”.\nBi gorpuak urte luzetan “bizilagun” izan zituztela dio Ibargurenek, eta maiz pasatzen zirela tokitik. “Nabarmena zen non zeuden lurperatuta. Belarra ilunago hazten zen karratu horretan; izango da gorpuak zeudeneko lurrak beste era batera elikatzen zuelako belarra”.\n“Hemen ere bai”\nLurrak belarra bezala, gertakari hark kontzientza iluntzen zion Ibargureni. Hala, 2002an, telebistan ikusitako albiste batek bultzatu zuen pausoa ematera. “Ikusi nuen Leonen [Priaranza del Bierzo] atera zituztela gerra garaiko hamahiru gorpu, eta niri segituan mugitu zitzaidan barrua. ‘Hara, Leonen atera dituzte? Ba, hemen ere badituk ba’. Eta, orduan, Lurdes Arteagari kontatu nion. Lurdes udaletxean aritzen zen, eta harreman handia genuen. Hark galdetu zidan, ‘seguru al zaude?’. ‘Egongo ez naiz ba seguru? Haien gainetik pasatu naiz ni gutxienik mila aldiz’, erantzun nion”.\nHortxe hasi zen Euskal Herrian Aranzadik egindako lehen deshobiratzearen ibilbidea. “Lurdes guregana etorri zen, eta Martinek kontatutakoa esan zigun. Guk, dudarik gabe, aurrera egin behar zela pentsatu genuen; behar ziren bitarteko guztiak martxan jarri eta Aranzadirekin jarri ginen kontaktuan”, azaldu du Oroitz Etxabek. “Martin eta Lurdes, horiek izan ziren aurkikuntza hau ahalbidetu zutenak; udalak bere lana bete baino ez zuen egin, bidea eman genion eskaera bati”.\nIbargurenek makila sartu zuen tokira 2002ko abuztuaren 15ean joan ziren lehendabizikoz udaleko kideak eta Aranzadikoak, eta deshobiratze lanak irailaren 9an hasi zituzten. “Bete-betean asmatu zuen: esandako tokian, hantxe bertan zeuden gorpuak”, azaldu du Etxabek.\nHala ere, unearen larritasuna oso gogoan du Agirrek. “Guk beste daturik ez genuen, Martinen lekukotza bakarrik. Eta tokira joan ginenean, haiek zalantzak. Martinek, ‘hau sagasti eder bat zen’, eta guk pinuak eta sasiak bakarrik ikusten genituen. Eta pinudiek duten azidotasunarekin, pentsatzen genuen, ‘jo, hemen ezer ez da agertuko’. Gero berari begiratzen genion, eta ikusten genuen ja adin bat bazuela, eta gure barruan, ‘baina hau gogoratuko al da?’. Gainera, garai hartan mukizu bat zen, eta une hartan ez zegoen Zaldibian, Durangon baizik. Nolako dudak”.\n10:45 ziren. Ondo oroitzen du Agirrek noiz hasi ziren aitzurrarekin lurra mugitzen. “Eta mugitu genuen, eta ezer ez. 13:00, eta ezer ez. Nekatu ere egin ginen. Badakizu, baratzean inoiz ibili gabeko kalekumeak…”. 15-20 minutuko geldialdi bat egin zuten. “Hura urduritasuna”, oroitu du Agirrek. “Hala ere, zu ni baino lasaiago egongo zinen igual”, erantzuna Ibargurenek. “Bai, Martin oso-oso urduri zegoen, bihotza atera beharrean”. Aranzadiko arkeologo taldeko batek beste aitzurkada bat eman eta aitzurrak burezurraren kontra egindako hotsa entzun zuten arte. “Orduan bai, orduan lasaitu ginen”.\nDeshobiratzeen kontua berria zen Aranzadirentzat, eta zalantza asko egon ziren Aranzadiko kideen arten ere bide horri ekin edo ez erabakitzeko. “EHUn historia eta arkeologia ikasi genuenoi sekula ez ziguten irakatsi posible zela arkeologia XX. mendeko aztarnekin egitea, Erdi Arora edo Historiaurrera joan gabe”. Eta Aranzadin ere mota horretako lanak egin zituzten ordu arte. “Hori bai, bazegoen hezurrak lantzen-eta aritzen zen lantalde oso ona, Paco Etxeberriaren zuzendaritzapean aritzen zena”.\nLeonen, Priaranza del Bierzo herrian egin zuen talde horrek lehen deshobiratzea, 2000ko urrian. “Leondik laguntza eske deitu zuten Aranzadira”. Orduantxe sortu ziren lehenengo zalantzak. “Kontu hau ofizialki oraindik ez zegoen batere egonkortuta. Gauza arrotza zen. ‘Hobe gauzak dauden tokian uztea’. Aranzadi barruan egon zen kezka eta eztabaida puntu bat. Inork ez zituen gauza horiek egiten, ez zegoen dirurik. Eta gure tradizioa beste bat zen, Historiaurrea, etnografia… Lehenengo gogoeta izan zen: ‘Ez sartu saltsa horietan, hor politika dago, diru laguntzak galduko ditugu…'”.\nBaina arkeologo talde bat bidali zuten Leonera, eta hamahiru gorpu aurkitu zituzten. “Eta estatuan oihartzun mediatiko izugarria izan zuen”. 2002an Zaldibiako Udalaren eskaera jaso zutenean, lehen pausoa emana zuen Aranzadik. “Baina hemen aurrerapauso garrantzitsu bat eman zen: hemengo erakunde publiko batek deitu zuen Aranzadira, eta idatziz eskatu zuen gure laguntza”. Hobia aurkitu eta ikertzeko lanari “halako ofizialtasun bat” eman zion horrek. “Eta prozedura eta metodologia bat osatu zen, egun erabiltzen denaren oso antzekoa: nork eskatzen dion nori, zergatik eskatzen den, zein pauso eman behar diren, ofizialki nola egin egin behar diren gauzak… Oso garrantzitsua izan zen, legearen eta epaileen mugak oso ilunak baitziren arlo honetan. Gu Zaldibiara babes instituzionala genuela jakinda joan ginen”.\nAgirrek oso garrantzitsutzat du babes instituzional hori. Zaldibiako hartan, Gipuzkoako Foru Aldundia eta Eusko Jaurlaritza ere jakinaren gainean zeuden, eta babesa “lehenengo momentutik” heldu zen. Urte bereko abenduan, Juan Jose Ibarretxe EAEko lehendakariak agerraldi instituzional bat egin zuen, memoria historikoa berreskuratzeko “politika aktibo bat” martxan jarriz; eta 2003aren hasieran elkarlanerako hitzarmena sinatu zuten Aranzadik eta Eusko Jaurlaritzak Araba, Bizkai eta Gipuzkoan ekiteko. “Zaldibiatik atera zen irudiak eta gertaerak zirrara eragin zuen euskal gizartean, eta euskal erakundeak mugitu egin ziren, heldutasun politiko handiarekin, Espainia aldean oraindik ere ez dagoena. Berehala jarri zen dena martxan, eta hortik aurrera eskaera gehiago etorri ziren udaletatik, eta zabaldu zen bide bat”.\nIbarguren bezala, azaldu ziren lekuko gehiago, gerrako hobi gehiagoren berri emanez; eta horietan etenik gabe jardun du Aranzadik. Arrasaten, Kurtzetxikiko leizean egin zuten hurrengo arkikuntza, 2002an bertan. Agirreren hitzetan, bi gauza izan dira ezinbesteko orain arteko bidea egin ahal izateko. Batetik, erakunde publikoen inplikazioa eta babesa; eta, bestetik, aurrez ere talde on bat egotea, erakunde zientifiko bat, antropologo talde on bat, metodologia bat… Dena uztartuta, ibilbide luze bat egin ahal izan dugu”. Euskal Herritik kanpo ere jardun du Aranzadik, laguntza ematen. “Baina baldintzak ez dira inondik ere hemen ditugunak; zailtasun handiekin ari dira, babes instituzionalik gabe”.\nEuskal Herrian, ordea, ibilbidea ez da amaitu. 2020ra bitarteko plana aurkeztu berri du Eusko Jaurlaritzak, Aranzadik gauzatuko duen plana; eta, bertan, identifikatuta dauzkaten hobietan ikerketa egitea aurreikusten da.\n+ Gipuzkoan 38 gorpu aurkitu dira orain arte ikertutako hobietan


Eskoletan Irakurle taldeak\nElkartea > Nekatoenea\nSortzailea, musikaria eta itzultzailea den Nahia Zubeldia izan zen hautatua Euskal kultur erakundeak, CPIE Euskal Itsasbazterrak eta Euskal Idazleen Elkarteak antolatzen duten euskal idazle egonaldiaren hamargarren edizioan. 2020ko azaroa-abendua bitartean Hendaiako Nekatoenea baserrian egon zen olerki bilduma bat lantzen.\nEkimen honen bidez euskal literatura sorkuntza sustatu nahi da eta horretarako irabazleari argitaratuko den idazketa lan batentzat behar dituen ahalak eskaintzen zaizkio leku eder bat eskainiz.\nLiteratura sorkuntza egonaldi horren hamargarren urtemuga ospatzeko, 2020an, Juan Sebastian Elkano euskal itsas gizon ospetsua nabarmentzeko aukera izan zen, munduko lehen itzuliaren 500 urtemugaren karietara.\nNahia Zubeldia 37 urteko ziburutarra da eta aspalditik dabil testuak idazten eta musika sortzen, besteren artean Unama eta Lumi taldeetan. Idazketa beti izan du ondoan, Bordelen hizkuntza zientzien ikasketak burutik zituen. Ondoren, Gasteizera joan zen, Euskal Herriko Unibertsitatera, eta itzulpengintza eta interpretazio lizentziatura egin zituen.\nNahia Zubeldia hilabetez egon zen Nekatoenean, Juan Sebastian Elkanoren larruan sartuz, olerki bilduma bat landu zuen itsasketaz, euskaldunon jakin minaz, mundu ezezagunen bila joatearen tiraz eta itsasoaren aurpegiez, aurpegi guziez: "ene ametsen ama eta sormenaren bazka izanik ere, bisaia ilunagoak ere baititu itsasoak. Azken urteetan, esperantzaz bete jende anitzen hilobi bilakatu da, eta uretan arrain bezainbat zikin dabil… […] Paradoxa horietan eman nahi nuke arreta, ahal bezainbat ikuspuntutik so eginez".


Auzokoei esker eta patinodromoaren ingurunea eraldatu ostean, Sanduzelaik haurrendako bi jolasgune, kirol anitzetako eremu bat eta hiriko lehen parkour-eremua edukiko ditu | Ayuntamiento de Pamplona\nAuzokoei esker eta patinodromoaren ingurunea eraldatu ostean, Sanduzelaik haurrendako bi jolasgune, kirol anitzetako eremu bat eta hiriko lehen parkour-eremua edukiko ditu\nLanak Erdigune prozesuari lotuta daude, 1,5 milioiko inbertsioa dute, 10.300 m2-ko plaza barne hartzen dute, eta abuzturako aurreikusi dira, 8 hilabeteko iraupenaz\nSanduzelaiko patinodromoaren ingurunea berrurbanizatzean plaza zabal handi bat sortuko da, eta, auzo-kolektiboen ekarpenei esker, bertan kokatuko dira hiriko lehen parkour-eremua, haurrendako bi jolasgune, kirol anitzetako eremu bat eta atari zabaleko gimnasio bat. Urbanizazio berriak, aurreikusitakoaren arabera, 10.300 m2-ko azalera izango du (5.600, zoladuraz, eta 4.700, berdegunez); Salva Doktorearen kalea eta Arga ibaiaren parkea lotuko ditu, egungo mailakatzeak leunki zein era osatuan saihestuz eta berdeguneak, parterreak, lorategiak eta igarotzeko zein egoteko lekuak ere barne hartuz. Proiektua Erdigune komunitate-partaidetzako prozesuaren emaitza da, eta elkarte-ehunarekin eta auzokideekin elkarlanean garatu da.\nGoizean, Joxe Abaurrea Hiri Bizigarriko eta Etxebizitzako zinegotzi ordezkariak eta Amaia Anaut Hirigintza Gerentziako Hirigintza Kudeaketako zuzendariak aurkeztu dute proiektua, otsail honetan behin betiko idazketa izango duena, horrela, martxoaren amaieran lanak lizitatu ahal izateko. Berrurbanizatzean –atzo Erdigune Proiektuaren Mahaian dauden kolektiboen aurrean aurkeztu zen gauzatze-proiektua–, barne hartzen dira bai plaza berria eta horren diseinuko osagaiak, bai Gridillas direlako etxeen eraisketa eta planeamenduak aurreikusitako erabileretarako lursailen egokitzapena. Lursaila bizitegi-erabilerakoa da, eta, hortaz, aurreikusten dira apartamentu babestuak edo alokatzeko Babes Ofizialeko Etxebizitzak. Eremua berrurbanizatzeko lan zehatzen hasiera abuztuaren amaierarako edo irailaren hasierarako aurreikusi da, eta 8 hilabeteko gauzatze-epea; hortaz, 2020ko bigarren seihilekorako burututa egon litezke.\nProiektuaren kosteak 1,5 milioi euro jotzen du, eta urte askoko finantzaketa jasoko du, lanen garapenak bi aurrekontu-ekitaldi hartuko baititu. 2019ko lanak aurtengo finantzaz bezainbatean jasangarriak diren inbertsioez finantzatzea aurreikusita dago; bigarren fasea, aldiz, 2020ko aurrekontuei lotuko litzaieke. Proiektuaren idazketa eta zuzendaritza CIMA Ingenieros eta Sergio Murillo Saldíasen esku dago, kontratua esleitu baitzitzaien, 56.000 euroan. Proiektuak barne hartzen duen eremuan badaude udal-biltegiak diren eraikinak, kirolgune eta patinodromo gisa erabiltzen den atari zabaleko gune publikoa eta txalet txiki bat, auzo-elkartearen gune osagarria izandakoa eta parkeko berdegunean txertatuko dena.\nHaur, gazte zein adinekoendako eremuak eta osagaiak\nAbenduan, Sanduzelaiko auzo-eztabaidagunean, proiektuaren zirriborroa aurkeztu zen, eta aurkezpen horretan auzokoek egindako eskaerei esker, berritasun nagusi hauek txertatu dira: gazteendako parkour-eremu bat, kirol anitzetako bat eta atari zabaleko gimnasio bat. Instalazio horiek guztiak ibai-parkearen ondoan kokatuko dira, oinezkoendako eremua den aldean, Sanduzelai kaleko ibairanzko luzapen naturalean. Parkour-eremuak 180 – 200 m2 edukiko ditu, eta hormigoizko eta altzairuzko geometriak, birziklatutako kautxuzko zoru malguaren gainean kokatuta. Auzoan gazteendako guneen beharrak hartaraturik, Iruñean aitzindaria den instalazio horren alde egin da, Gasteizen edo Bartzelonan halakoek izan duten arrakasta ikusita. Atari zabaleko gimnasioak mugikortasun-gailuak eta osagai bio-osasungarriak edukiko ditu, batez ere, adinekoei zuzenduta.\nProiektuak haurrendako bi jolasgune sortzea ere hartzen du barne. Handienak gutxi gorabehera egungo kokapen bera edukiko luke, eta 300 m2. Salva Doktorearen kalean mugakidea den eremu horren ondoan, kirol anitzetako gune bat jarriko da, erabilera askotarikoa, besteak beste saskibaloian, areto-futbolean eta boleibolean aritzeko osagaiez. Haurrendako bigarren, azalera txikiagokoa (100 m2 inguru), Sanduzelai eta Santa Bizenta Maria kaleetako elkargunetik hurbilago dagoen eremuan egongo litzateke. Haurrendako bi eremuek jostailu dinamikoak eta igotzeko, kunlunkatzeko edo biratzeko soka-osagaiak edukiko lituzkete.\n5.600 m2-ko plaza handia hiru koloretako hormigoizko lauzez estaliko da, erritmo eta graduazio ezberdinez gune dinamikoago bat sortzeko. Parterreak eta lorategiak 2,4 x 10 metrokoak izango dira, zuhaitzez, zuhaixkez eta tapiz-landareez. Landare-irlak sortuko dira plaza berrira eta parkera Labayen Doktorearen eta Santa Bizenta Maria kaleetatik edo ibai-pasealekutik bertatik joaten direnen arreta eskatzeko. Zuhaitz handienak eta parkearen ondoko txalet txikia ere mantenduko dira, eta horren inguruan egonleku zabala sortuko da. Plaza honek etorkizunean egingo den –eta laster aurreproiektua eskatuta izango duen– eremu estalirako beharrezko zerbitzuak ere edukiko ditu. Azkenik, eremu publiko handi honen Nafarroako etorbidearekiko lotura bermatzen da, Salva Doktorearen kaletik edo plazatik bertatik, hiri-gune ezberdinak lotze aldera mailadiez eta arrapala irisgarriez eraikitako multzo baten bidez.\nHiru urte Erdigune partaidetza-prozesuan\nProiektua Erdigune komunitate-partaidetzako prozesuaren ondorioa da, eta auzokideekin, elkarte-ehunarekin, Iruñeko Udalarekin zein NUPeko ikertalde batekin elkarlanean garatu da Sanduzelain, orain dela ia hiru urte hasita. Bertan gizarte- zein hirigintzako-proposamenak eta ekimenak bilduz joan dira, horiek auzoko alde zaurgarrien eta zaharrenean gauzatze aldera, betiere hiria zaharberritzeko jarduketa integralen esparru baten barruan.\nErdigunek aztergai izan duen eremuak alde hauek hartzen ditu barne: Labayen, Juaristi, Simonena, Nicasio Landa, eta Lucea Doktoreen kaleak, Sanduzelai kalea eta Sanduzelaiko etorbideko hegoaldea, 60ko hamarkadaren amaieran eta 70ekoaren hasieran eraikitakoa.\nPatinodromoaren ingurunea berrurbanizatzean zonaldea biziberritu nahi da, balio handiagoa emateko, auzoa berpizteko, erabilera publikoko eremu berri hobetuaz hornitzeko eta hala sortuko den plaza berria nola Gridillas etxeen eraisketaren ondorengo lursail berria lotzeko Salva Doktorearen eta Santa Bizenta Maria kaleekin zein ibai-parkearekin.\nProiektuak Erdigune prozesuaren behin betiko txostenaren ondorioei ematen die erantzuna, erabili gabeko patinodromoa oinezkoendako eremu handi batek ordeztu beharra bertan jaso baitzen; hark belaunaldiartekoa, adingabeendako lehentasunekoa, urte osoan erabilgarria eta ibai-parkean barna hiriko erdialdearekiko lotura izan behar zuen, Sanduzelairekiko erakargunea sortuz.


Birbideratze irekiaren ahultasuna IBMren hainbat produktutan | BCSC - Zibersegurtasun Euskal Zentroa\nBirbideratze irekiaren ahultasuna IBMren hainbat produktutan\nArgitalpen data: 2019/03/04\nIBM InfoSphere Information Governance Catalog, 11.3, 11.5 eta 11.7 bertsioak\nIBM InfoSphere Information Server on Cloud, 11.5 eta 11.7 bertsioak\nIBM InfoSphere Information Server-ek urruneko erasotzaile bati phishing erasoak egitea ahalbidetu liezaioke, birbideratze irekiko eraso bat erabiliz.\nBi produktuetan 11.7 bertsioaren kasuan:\n1.7.0.2 bertsiora eguneratzea eta ondoren 11.7.0.2 Service Pack 1 bertsiora eguneratzea.\nBi produktuetan 11.5 bertsioaren kasuan:\n11.5.0.2 bertsiora eguneratzea eta ondoren 11.5 Service Pack 5 bertsiora eguneratzea.\nIBM InfoSphere Information Governance Catalog 11.3 bertsioaren kasuan, bertsio berrienera eguneratzea.\nIBM InfoSphere Information Server-ek urruneko erasotzaile bati phishing erasoak egitea ahalbidetu liezaioke, birbideratze irekiko eraso bat erabiliz. Biktima bat konbentzitu ondoren bereziki diseinatutako webgune bat bisita dezan, urruneko erasotzaile batek ahultasun hau balia lezake erakutsitako URLa faltsutzeko eta erabiltzaile bat fidagarria zirudien webgune gaizto batera birbideratzeko. Horri esker erasotzaileak informazio oso sentikorra eskura lezake edo biktimaren aurkako eraso berriak egin. Ahultasun horretarako CVE-2018-1875 identifikatzailea erreserbatu da.


XL. Euskal Antzerki Topaketen kartel lehiaketara aurkeztutako lanak, ikusgai - Azpeitia - uztarria.eus\nXL. Euskal Antzerki Topaketen kartel lehiaketara aurkeztutako lanak, ikusgai\nMaialen Etxaniz 2022-06-10 19:33\nLau kartel aurkeztu dituzte lehiaketara. Horiek ikusgai izango dira ekainaren 19a bitartean. Herritarrek beren gustuko kartelaren aldeko botoa emateko aukera izango dute.\nIreki dute XL. Euskal Antzerki Topaketen kartel lehiaketara aurkeztutako lanen erakusketa. Aurten, Betharrameko erakusketa aretoan jarri dituzte ikusgai lehiaketara aurkeztutako afixak, eta gaur ireki dute erakusketa. Guztira, lau lan aurkeztu dituzte aurtengo antzerki topaketak iragartzeko kartel lehiaketara.\nEkainaren 19a bitartean izango da lanak ikusteko aukera. Astelehenetik ostiralera, 18:00etatik 20:00etara bitartean egongo da irekita erakusketa aretoa, eta larunbatetan zein igandeetan, 12:00etatik 14:00etara.\nHerritarrek beren gustuko kartelaren aldeko botoa emateko aukera izango dute. Erakusketa irekitzeko Arte eta Diseinu ikastegiaren laguntza izan du Azpeitiko Udalak.


IRAKURKETA | Selektibitateari ez! : Ikasle Abertzaleak\nBadatoz aurten ere urtero legez, Euskal Herriko ikasleon bizitza baldintzatu eta etorkizuna determinatzeko gaitasuna duten Selektibitatea zein Baxoa. Hainbeste gorroto, estres eta ezinegon sortzen dizkiguten azterketa nazkagarriak hain zuzen ere. Ezertan hasi aurretik beraz, hemendik gure animo eta elkartasunik beroenak azterketa hauek egingo dituzuen ikasle guztiei, eutsi horri! Gure babesa adierazi nahi dizuegu ere, Baxoa euskaraz! Plataforman lanean ari zareten ikasleoi, animo!\nLOMCEren errebalidak eta PISA azterketak modu eredugarrian desobeditu ditugu Euskal Herriko txoko ezberdinetan, eta horien ildo beretik ulertzen dugu Selektibitatea ere. Izan ere, kapitalismoak bizirik jarraitu eta indartzeko burgesiak daukan beste mekanismo bat da selektibitatea, froga arrotz eta zapaltzailea. Aurre egiteko moduak ordea, gaur gaurkoz ezin du berdina izan, oraindik ez baitugu gaitasunik selektibitatea bezalako froga bat desobeditzeko.\nSelektibitatea arrotz eta zapaltzaile bezala identifikatzen dugu ez dagoelako gure mesedetara eta ezta ere gure beharrei erantzuteko eraikia. Ez da arrotza soilik Madriletik datorren inposaketa bat delako, arrotza zaio euskal langile klaseari eta bereziki honen parte garen ikasleoi, bertako zein atzerriko burgesiaren nahi eta beharrak asetzeko asmatu eta diseinatuta dagoelako. Sarri esan izan dugun bezala, hezkuntza pertsona eredu jakin batzuk sortzeko eta munduaren ikuskera burgesa garatzeko erabiltzen den mekanismoa da: jokamolde eta jarrera indibidualista zein berekoiekin, hiritar izaera baten baitan, zapaltzaileen historiarekin, izaera sexista batekin... Bide horretako pauso bat gehiago da selektibitatea eta horregatik zaigu arrotza.\nEsana dugu hezkuntza instituzioak eta orokorrean hezkuntza prozesu osoa pertsona eredu jakin bat garatzeko mekanismoak direla, umetatik hasi eta unibertsitateraino. Prozesu honen pausu garrantzitsua da hain zuzen Selektibitatea. Alde batetik, Espainiar estatuko bigarren batxillergoko ikasle guztiak ia materia berbera irensteko gaitasuna du, honek suposatzen duen homogenizazio eta ideologizazio gaitasun handiarekin, guztiak zehatz-mehatz jakingo baitute burgesiari komeni zaion historia, filosofia, ekonomia… Hau da, eduki berbera irenstera behartuta gaude.\nBestalde, eta garrantzitsuena, ikasleak mailakatu eta sailkatzeko funtzioa betetzen duela da, langile klaseko ikasleok etorkizuneko soldatapeko lanera bideratzeko helbururarekin. Notaren araberako sailkapenaren bidez, soldatapeko lanerako prestakuntza akademikoa jasotzeko sarbidea lortuko dugu unibertsitatean, modu honetara zenbait ikasle unibertsitate esparrutik kanpo geratuko dira, selektibitatea ez gainditzeagatik. Eta beste kasu batzuetan, graduetarako sarbidea mugatua izaten dela kontuan hartuta, ikasleon arteko konpetibitatea eta agobio egoerak areagotu egingo dira. Beraz, esan bezala, hezkuntza eta selektibitatea burgesiaren mesedetara eraikiak daude, horien bidez langile klaseko ikasleoi ematen zaigun aukera bakarra soldatapeko lanerako prestakuntza eta bertarako sarbidea direlarik. Hori da hain zuzen hezkuntzaren funtsa, zapalduok esplotatu eta gure lanaren bidez burgesia aberasten jarraitzeko prestakuntza fisiko zein intelektuala ematea.\nLaburbilduz, kapitalismoa erreproduzitu eta indartzeko helburua duelako (honek bere baitan suposatzen dituen zapalkuntza guztiekin) eta langile klasearengan, gure jendearengan, eragiten duen sufrimendu, estres, depresio eta ezinegon guztiagatik Selektibitateari ez! esango diogu Ekainaren 6an Gasteizeko, Donostiko, Leioako, Bilboko eta Iruñeko unibertsitateetan. Euskal langile klasearen beharrei erantzungo dien hezkuntza eraikitzen jarraituko dugu, Euskal Eskola Nazionala eraikitzen jarraituko dugu. Hurrengo urtean unibertsitatean borrokan ikusiko dugu elkar.\nIkasle Abertzaleak, 2018ko Maiatzean.


Lan esparrua » Baserria » Baserria gure ikuspegitik - Goimen\nHerrietako bizi kalitateaz aritzean, ezinbestekoa da bertako identitatea eta izaeran, baserriek eta hauen iharduerek jokatzen duten giltzarrizko funtzioaz jabetzea.\nAsko dira baserrian unitate ekonomiko soil bat besterik ikusten ez dutenak, eta hauen ekarpenak gizarte ekonomian %1,7 direla jakitean... hauen garapen aukera, eta potentziala bazterreratzea jotzen dutenak. Baserriekin kontatu ezean, garapenik ez dela emango ohartzeke daudenak.\nBaina, baserria ez da ikuspegi ekonomiko mugatu batetik hartu behar. Baserriaren mundua zabalagoa, konplexuagoa da. Egun, bizi garen gizartean, kultura arrotz gutxi batzuen eragina pairatzen dugun honetan, herriek bere erroen ahultze eta galtze bidean, baserriek erreferentziazko papera betetzen dute. Bertako naturan, lurrean... izadiari txertaturik lotzen gaituen zubi bilakatzen dira, gure bizi ohitura askoren arrazoi, erabiltzen dugun hizkuntza eta hitzen jatorri, daukagun eta gozatzen dugun paisai eta lurralde identitatearen oinarri dira.\nGizonak izadiarekin bat, naturarekin batera eraman du bere garapena historian zehar. “Bere” abere eta landareekin (behi, ardi,... gari, aza,...), nolabaiteko koeboluzio batean murgildurik joan dira. Gizakiok erruz nahikotasun kontzeptutzat hartu izandakoak, hauek menderatzearena alegia, ez du beraiekiko menpekotasun zuzen bat besterik adierazten.\nGizona, izango bada, naturaren beharra duelako da. Baserriak, ezinbesteko den iraungarritasun bidea erakutsiz, jatorritik esan izan diguna da.\nGure kulturan eta eguneroko bizitzan, historian zehar, baserriak funtzio estrategiko bat bete izan dute. Orain gutxi arte (30 urte eskas), gure eguneroko elikagaien arduradun eta hornitzaile nagusi ziren. Hori ere bazterreratzen, baserri eta hirien arteko lotura, “sinbiosia” ahulduz joan da.\nEgun, gure baserriek unitate familiar bat izaten jarraitzen dute, baserriari atxikitako hainbat lur eremu kudeatzen dituzte eta honek, lurralde antolaketa ikuspegi batetik lur eremuaren %80az hitz egitea suposatzen du. Edozein jasangarritasun planetan kontutan hartu beharreko gaia bihurtzen da.\nAla ere, lurra eta naturarekiko ematen den desoreka, ez da hiri mailara mugatzen, baserriek ere beren bizi iraupen horretan hiritarren beharra dute eta atzetik doakie aldentze bide honetan. Aldiz, hiritarrek baserrien beharretan ez erreparatzeak, eta batipat baserria ez sentitzean, beren erroei uko egiten dietela esan daiteke, arriskuan jarriz etorkizuneko belaunaldien gizarte oinarria, izaera, eta identitatea.\nHargatik dira baserriak giltzarrizko, nahita nahiez beti baitira bidea erakusten...gure herri izaeraren ipar orratz!


Inauterien atarian | Berria.eus\nAstebete baino gutxiago falta da Tolosan inauteriak hasteko, eta prestaketa lanak hasi dira dagoeneko. Karrozei azken ukituak ematen ari dira kuadrilla ugari Ferialekuan.\nTolosako Ferialekuan inauterietarako karrozak prestatzen ari dira. JUAN CARLOS RUIZ/ ARGAZKI PRESS\n2012-02-10 / Ilargi Agirre 0\nMailukadak, txinpartak eta pintura usaina dira nagusi Tolosako Ferialekuan (Gipuzkoa) egun hauetan. Inauterien atarian karrozak prestatzen ematen dituzte orduak kuadrillek. Jaietako igandean eta asteartean aterako dira kalera, eta irudimena askatuta ingurukoak baino originalagoa izatea dute jomugan.«Hor goian ikusten dituzun hizki horiek ezingo nituzke egin. Brotxa lodiko margolaria naiz ni», esan du Mari Jose Otxotorenak. Itzalpeko txalupa idatzita dago hizki larriz eta dotorez karrozaren aurrealdean. Pintura urdina hartuta, itsasontziaren beheko aldea margotzen ari da bera. Kuadrillako bakoitzari zer lan egokitu zaion oso ongi dakitela dio; antolaketa beharrezkoa baita inauterietarako karroza prest izateko. «Batzuk arotzak dira; guk margotu egiten dugu, eta dantza eta musikaz arduratzen dira gainontzekoak».Kuadrilla handia osatzen dute, eta seme-alabekin batera irtengo dira karrozan. Otxotorenarentzat koreografia ikastea da zailena: «Gazteek malgutasun handiagoa dute gure aldean. Jauziak egin nahi izaten dituzte, eta kosta egiten zait».Karroza handienak Tolosako Usabal industrialdean daude. Ferialekuan, aldiz, tamaina txiki eta ertainekoak begizta daitezke, askotarikoak: Michael Jacksonen omenezko hilerria, Angry Birds jokoa, taberna itxurakoak... Oinarria bakarrik dutenak, nahiz azken zertzeladaren zain daudenak. Afrikako tribu kanibal bat antzeztuko dute Lander Gurrutxa eta bere lagunek. Karrozaren erdian dute lapikoa prest: « Esploratzailea eskopetarekin iritsiko da inozo, eta eltzean sartuko dugu», azaldu du Gurrutxagak.Askok iazko karrozaren oinarriak baliatu dituzte aurten, materialak birziklatu eta dirua aurrezte aldera. Gurrutxagaren kuadrillaren kasua ere horixe da. «Denbora asko pasatzen dugu karrozak eraikitzen; lanetik irten, eta hona etortzen gara, baina merezi du. Festak barrutik ezagutzeko aukera ematen du karrozak». Dantza ikasteko geratuta daude iluntzean, eta ederki pasatzen dutela berretsi du. Inauteriak egun bereziak dira, inondik inora: «Mozorroak askatasuna ematen du».Gurrutxagarekin bat egiten du Leire Riosek. Tolosarra da bera ere, eta inauteriak «izugarriak» direla pentsatzen du. Oinarria muntatzen ari dira jo eta ke. Lehenengo urtea izanik, gogotsu daude. «Kontuz, kontuz», esan du bat-batean. Soldatzen ari dira, eta txinpartak erortzen dira albora. «Orain dela bost egun hasi ginen; denbora badugu».Ideiak, edononDesfilean irteten diren karrozarik eta konpartsarik ikusgarrienak saritu egiten dituzte, eta inspirazio bila ibiltzen dira parte hartzaileak. «Port Aventuran Halloweeneko desfile dotorea ikusi genuen, eta hortik bururatu zitzaigun ideia», aipatu du Joxean Arregik. Bi kalabaza handi, burezurrak eta beleak jarriko dituzte Halloweeneko karrozan. Mozorroa bakoitzak bere kasa egingo du. «Ez dakigu lagunak nola doazen jantzita. Ezustekoa izango da». Mokadutxoa egiteko zerbait eraman, eta giro onean aritzen direla lanean dio. Lagun talde polita batzen dira, gainera. «Ez gara guztiak tolosarrak; emaztearen ahizpa, adibidez, Asturiastik etortzen da propio. Inauteriak ez dira galduko. Gero eta jende gehiagok hartzen du parte, tartean gazteak».\nJarraitu @i_agirre Publizitatea


Mundu osoko sagardogile adituak batuko ditu IV. Sagardo Forumak - Albisteak - Astigarraga\nSagardoaren Lurraldeak antolatuta, 2021eko azaroaren 18tik 21era IV. SAGARDO FORUM-a ospatuko da: sagarrari, sagardoari eta turismoari buruzko jardunaldi teknikoak, Nazioarteko Sagardo Lehiaketa eta Nazioarteko Sagardo Azoka.\nGaur goizean aurkeztu da IV. SAGARDO FORUM-a Erribera Kulturgunean. Bertan izan dira Xabier Urdangarin (Astigarragako alkatea eta Sagardun Partzuergoko Presidentea), Jabier Larrañaga (Ekonomia Sustapeneko, Turismoko eta Landa Inguruneko diputatua), Peli Manterola (HAZI-ko zuzendaria), Daniel Solana (Basquetour-eko zuzendaria) eta Unai Agirre (Euskal Sagardoa Jatorri Izendapeneko Koordinatzailea).\nPrentsaurrekoan, Xabier Urdangarin alkateak Sagardo Forumak besteengatik ikasteko eskaintzen duen aukera eta horrelako ekitaldiak antolatu ahal izateko lankidetzak duen garrantzia azpimarratu ditu. Jabier Larrañaga diputatuak, sagardoaz ari garenean ekonomiatik haratago, kulturaz, identidadeaz eta lehen sektoreaz ari garela adierazi du eta Sagardo Forumak mundura irekitzeaz gain mundutik ikasteko eskaintzen digun aukera balorean jarri du, sektoreari dibertsifikaziorako bideak irekiz. Peli Manterolak, azken urte hauetan sagarra eta sagardoaren sektorea indartzeko balio izan duen Euskal Sagardoa Jatorri Izendapenaren sorrera goraipatu du eta etorkizunean ere sektoreko entitate, administrazio eta eragile guztien arteko elkarlanaren alde lanean jarraituko dutela adierazi du. Daniel Solanak, sagardoak bertako gastronomian duen garrantzia azpimarratu eta sagardoaren inguruko turismoak bisitariak Euskadira ekartzeko dituen erakargarritasuna balorean jarri ditu. Eraberean, sagardoa (sektorea) eta sagardoaren kulturaren inguruan diharduten sagardoaren munduko eragile guztien arteko harremanak eta elkarlana funtsezkoak direla adierazi du. Bere aldetik, Unai Agirrek, Sagardo Forumak bertan ekoizten diren sagardoak hemengo jendearen artean ezagutarazteko eta eraberean kanpoan egiten dena hemen ezagutu ahal izateko eskaintzen duen aukera azpimarratu ditu.\nAzaroaren 18-19an jardunaldi teknikoak izango dira Astigarragako Erribera Kulturgunean. Bertako, nazioko eta nazioarteko 13 profesionalek bere ezagutzaren berri emango dute hiru gairen inguruan ardaztuta: sagarra, sagardoa eta turismoa. Jardunaldi tekniko hauen osagarri, izotzezko sagardoen eta sagardo monobarietalen elaborazioa eta dastaketaren inguruko tailer bat eta bertako nahiz nazioarteko sagardoekin maridatutako afaria izango dira Astarbe sagardotegian. Egitaraua eta hizlarien inguruko informazioa ikusi\nAzaroaren 19-20an III. Nazioarteko Sagardo Lehiaketa izango da Donostiako Kursaal Kongresu Jauregian. Hemengo, nazioko eta nazioarteko 30 dastatzailek, beste sagardo mota batzuez gain, Euskal Sagardoa dastatzeko eta baloratzeko aukera izango dute eta denera 15 herrialdetako sagardoak baloratuko dira. Lehiaketako dastatzaileen artean Maider Larrañaga dago, Sumiller Onenaren “BMW Más Gastronomia 2020” sariaren irabazlea. Aurten gainera, Euskal Sagardoa Jatorri izendapena duten sagardo naturalentzako kategoria berria izango da. Lehiaketaren kategoriak eta epaileak ikusi\nAzaroaren 20-21ean II. Nazioarteko Sagardo Azoka ospatuko da Donostiako Kursaal Kongresu Jauregian. Bertan, 15 herrialdetako 100 sagardo inguru ezagutu eta dastatzeko aukera izango da (izotzezko sagardoak, zaporetako sagardoak, apfelwein edo sagar ardoa, sagardo apardunak...) eta aurten, berrikuntza bezala, Zaporeak-ekin elkarlanean pintxo solidarioa eskainiko da.\nLeire Alkorta (Prentsa arduraduna)\nTelf: 943 550 575


Getxo - Musika Eskola - Ikasketak era ikaskuntzak - Ikasketak eta Irakaskuntzak\nIkasketak era ikaskuntzak\nIkasketak eta Irakaskuntzak\nIrakaskuntzaren alorra departamentu didaktikoetan azpibanatuta dago, eta haiek instrumentuetan dauden antzekotasunen arabera sailkatuta daude.\nDepartamentuak ondokoak dira:\nSustrai tradizionala duten instrumentuen departamentua (lotura atalaren blogarekin)\nHaizezko eta perkusiozko departamentua\nAtalak Musika Eskolako irakasleentzat erreferentziazkoak diren lantaldeak dira, eta beren helburuak dira:\nIrakasleen topagune izatea: eztabaidatzeko gunea eta metodologiak nahiz hezkuntza-teknikak trukatzeko, haiek ikasleengan aplikatzean kontrastatzea, ikasleei ematen zaien informazioaren kanalizatzaileak.\nIldo pedagogikoa lantzea eta proposatzea, Musika Eskolako gainerako lan-taldeekin koordinatuz.\nEkintzetan, trukeetan… ikasleen parte-hartzea antolatzea eta dinamizatzea.\nEskolako taldeetan parte hartzea sustatzea.\nIkasleen hezkuntza-aukerei, eskubideei eta betebeharrei buruzko informazioa ematea, aholkatzea eta orientatzea.\nIkasteko ohituretan, diziplinan eta irmotasunean hausnartzea eta hobekuntzak proposatzea, ikasleak motibatuz, suspertuz eta haiek egindako lan ona aitortuz.\nHautatutako instrumentuaren ikaskuntzak musikako errepertorio aberats eta anitzaren bidez adierazteko eta komunikatzeko bidea edukitzea ahalbidetuko dizu, beti zure mailari egokituta. Lan teknikoa ikaskuntza honen zati garrantzitsua da, izan ere, musikako obrak egoki interpretatu eta ulertzea ahalbidetuko dizu.\nEskolak instrumentuen familia zabalaren artean hautatzeko aukera eskaintzen dizu: plantilla sinfoniko osoa, sustrai tradizionaleko instrumentuak, jazzaren adarra eta, jakina, kantua espezialitate gisa.\nMusika Eskolaren musikako hezkuntzak garrantzi handia ematen die ikaskuntza eta praktikari multzoko musikan. Horrela, tutoreak egokitzat jotzen duenean, eskolak musika taldeak ditu eta hauetan zentroko ia ikasle guztiak isla daitezke. Taldeok honakoak dira: hariko orkestrak, musika bandak, gitarrako taldeak, jazzeko konboak, akordeoi taldeak, abesbatzak, sustrai tradizionaleko fanfarreak, txirulen taldeak eta ganberako beste motatako taldeak...\nMultzoko praktika hauetan eskola kolektiboetan garatutako lanarekin jarraitzen dugu eta hurrengoak bezalako kontuei garrantzi berezia ematen diegu: taldeko afinazioa, aditzea, soinuko balantzea, tinbrea, bat-etortzea eta musika batera egiteko zentzua.\nGaur egun informatika nonahi dago, arlo guztietan, eta musikak ez dio ihes egiten errealitate horri. Musikariak bere partiturak editatu eta inprimatu ahal ditzake, entzumen- eta erritmo-entrenamenduko ariketak egin ditzake, hainbat soinu nahastu, sortu eta manipulatu ahal ditzake, grabatu, nahastu… Aukera anitz daude. Modu honetan eskolak bere ikasleei musikako informatikan sartzeko eta edozein mailatan ikasteko aukera eman nahi die.\nEpigrafe honen atzean, hizkuntzaren ezagutzak ez dituzten helduei zuzendutako jarduera aberatsa ezkutatzen da. Jarduera honen helburua da musikaz modu aktiboan eta kontzientean gozatzeko eta bere burua aberasteko gaitasuna garatzea.\nGaratzen ditugun musikako ezagutzen sorta zabalean honakoak daude: musikako instrumentu guztiak identifikatzea, musikako forma guztiak bereiztea (kontzertua, sinfonia, lieda…) edo musikako obrak ikastea Barrokotik gure garaietara arte.\nMusikako hizkuntzaren ikaskuntzaren helburua da ahots, erritmo eta entzumeneko hainbat gaitasun garatzea, musikako testua ulertu eta jotzen laguntzen digutenak, bai eta hizkuntza berri honetan alfabetatzea ere. Arnasketa zuzena ikastea, kanonak erabiltzea, ahots bat edo biko melodiak eta abestiak, erritmoaren egitura guztien ezagutza, intonazioa eta musikako teoriaren alderdiak menperatzea, lortzen laguntzen diguten tresnetako bat dira.\nKontaktua 1. mailako azkeneko urtean dauden ikasleei zuzendutako jarduera da, hauek, ondorioz, aurki instrumentu bat aukeratu beharko dute. Jarduera honen bidez ikasleek saio bat egingo dute instrumentuko espezialitate guztietan. Eskolak bere ikasle guztiei instrumentuekin kontaktu zuzenagoa edukitzeko aukera eman nahi die.\nHezkuntzako Beharrizan Bereziak dituzten ikasleei zuzenduta, bere helburua da ikasleen arlo kognitiboa, emozionala, fisikoa eta harreman-gizartekoa garatzen laguntzea soinu eta musikako jardueren bidez. Horretarako ahotsa, gorputza eta erraz erabil daitezkeen musikako tresnak bezalako elementuak erabiltzen ditugu. Musikoterapiak potentzialak garatzea bilatzen du eta musikako esperientzia atsegin emaileak edukitzeko eskaintzen du. Bertan musikak emozioak adierazten eta komunikatzen errazteko tresnarena egiten du.\nJarduerak, musika eta instrumentuak ikasle bakoitzari egokitzen zaizkio eta helburuak pertsonalizatuak dira, bere beharrizan eta gaitasunei kasu eginez.\nBi modalitate daude: 40 minutuko banako saioa astean eta taldeko saioa. Ikasleak banaka edo taldean joango dira hauetako bakoitzarekin lan egin beharreko alderdirik garrantzitsuenen arabera.\nHezkuntzako zentro guztietan ohikoa denez, Musika Eskolak arreta berezia eskaintzen dio ikasleen ikaskuntzaren bilakaerari, gure ikasleen musikako gaitasunak hobeto garatu ahal izateko helburuz.\nAtal honetan tutorearen eta tutoretzen irudiaren eginkizun garrantzitsua aurkezten dizuegu. Lehenik, ikaslearen bilakaera eta orientazioaren arduraduna da zentroan gurasoekin elkarlan estuan eta bigarrenak irakasle guztien bilerak dira ikaslearen garapena ebaluatzeko.\nIkasleen ebaluazioa etengabekoa izango da, eta irakasleek ikasleak helburuak eta edukiak betetzen dituen aztertuko dute. Emaitza hau hiruhilekoko buletinean islatuko da. Honek ikaslearen bilakaeraren berri emango du.\nMusika Eskolaren xede orokorra da musikako prestakuntza eskaintzea edozein adinako pertsonei, bokazio profesionala ez badute ere eta, aldi berean, ikasketa profesionaletarako orientazio eta prestaketako eginkizuna, bokazio eta gaitasun berezia agertzen dutenei zuzenduta.\nPrestaketa profesional honi erantzuna emateko, hain zuzen ere, Musika Eskolaren barruan irakaskuntza indartuko modalitatea sortu dugu. Aukera honi heltzea egongo da nolabaiteko gaitasunak frogatuz gero, eta beti irakasle tutoreak eta Eskolako zuzendaritzako taldeak ontzat emanez gero.\nIkasleek ikasitakoaren jarraipena\nTutorea, ikasleak zentroan izandako eboluzioaren irakasle arduraduna da. Horretarako, aldizkako hitzorduak izango ditu gurasoekin, ikaslearen eboluzioari buruzko informazioa emateko.\nIkaslea musika-tresna eta musika-lengoaia ikasten ari bada, tutorea tresna-irakaslea izango da. Tresnarik ikasten ez badu, musika-lengoaia irakaslea izango da. Eta bi tresna edo gehiago ikastekotan, tutorea denbora gehiago ikasten daraman tresnaren irakaslea izango da.\nIkasle bakoitzak dituen irakasleak hiruhilero biltzen dira tutoretza-saioetan, ikaslearen aurrerapen eta jarreraren araberako ebaluazioa egiteko.


Dirua ez da zerutik erortzen | Angelu itsua\nEkonomia » Dirua ez da zerutik erortzen\tots04\nDirua ez da zerutik erortzen\nLazzaroli (EIB), Markel Olano (GFA) eta Carlos Ormazabal (GHP) kredituaren hitzarmena sinatzeko unean\nRadio Euskadiko gaur goizeko tertulian hizlarietako batek azpimarratu du behin eta berriz: dirua ez da zerutik erortzen. Hori gogoraraztera joan omen da Angela Merkel Madrilera, espainiarrei (eta euskaldunoi) esan die ezin dela gastatu produzitzen dena baino gehiago. Etxekolan horiek agindu ditu Merkelek, Europako nagusiak. Europako Inbertsio Bankuak (EIB) Zubietako erraustegia finantzatuko duela ere entzun dugu gaur irratian, 195 milioi euroko kreditua emango dio Gipuzkoako Foru Aldundiari.\nAldundiak EIB-ri egindako kreditu eskaera geldirik egon da hilabete askoan, Greenpeacek txostena bidali ziolako proiektuaren bideragarritasun ekonomikoa zalantzan jarriz. Erraustegiaren errentagarritasun eskasak Gipuzkoako kutxa eta bankuen artean ere errezeloak sortu zituen, eta azkenean Kataluniako La Caixaren eta Banestoren eskutik jasoko dute 68 milioi euroko beste kreditu bat. Guztira 263 milioi euro zorretan.\n“Ez dituzte abalak eskatu, baina berme batzuk ezarri dituzte Partzuergoaren aldetik” dio Fernando Segurak, El Diario Vascok erraustegiaz idazteko duen korrespontsalak. Gaurko albistean inork ez du esan zein diren berme horiek, baina DVk –bai, berriz ere Bergarechetarren egunkariak– duela astebete kaleratutako Europa financiará la incineradora artikuluan, xehetasun batzuk aurreratu zituen: bankuekin sinatutako kontratuan garrantzi handia izango dute mankomunitateei (herritarroi) ezarriko zaien tarifek. “Klabea” omen da hori, akaso tarifa horiek negoziatuko dituzte? Horrez gain, entitateok “etengabe” berraztertuko dute finantzazioa eta EIBk Euriborrean oinarritutako interes aldakorra ezarri ahal izango du.\nGaur esan digutena da zorra 21 urtean kitatu behar izango duela Hondakinen Partzuergoak. Zatiketa erraz bat eginez gero, konturatuko gara dozenatik gora milioi euro ordaindu beharko dituztela gipuzkoarrek urtero, hipoteka hori ordaintzeko. Zabalgarbik 2009an 5,5 milioi eurotako ingresoak izan zituen 229.000 tona zabor errez, eta Gipuzkoakoan 213.000 erre behar omen dituzte… Ez da bankaria izan behar ikusteko zerbaitek ez duela koadratzen.\nZubietako erraustegiak bi aukera ditu: edo mankomunitateei zaborra erretzeagatik tarifa desorbitatuak ezartzen dizkie –bankuekin sinatuta duten kontratua mahai gainean jarriz, noski–; edo erre beharreko zabor kopurua ikaragarri igotzen du. Dirua ez da zerutik erortzen, eta Zubietako erraustegiak jadanik baditu etxekolanak egiteko.\nmaria garcia | Ekaina 3, 2013 at 6:52 pm\ttontakeriak besterik ez zaizkit iruditzen bertan jarritako gauzak\nReply\tUrko Apaolaza | Ekaina 4, 2013 at 8:39 am\tBi urte geroago, Bildu foru gobernuan zela, demostratu zen banku horiekin egindako kontratuak “swap” edo arrisku kredituak zirela:\nSwap horren auditoriak atez ateko zabor bilketaren kontrako mugimenduarekin lotura dauka gainera:


Baliabide materialak - Paisaiaren Kudeaketa. Ondarea, Lurraldea eta Hiria Unibertsitate Masterra - UPV/EHU\nMasterra irakatsiko den ikastegietan, haren funtzionamendu egokirako behar adina ikasgela eta eremu daude. Eskuragarri dauden ikasgelek idazmahai finkoak eta mahai mugikorrak izango dituzte. Hala, talde lanak, mintegiak, etab. egin ahal izango dira.\nBi campusetan, instalazioak behar adinakoak dira masterra garatzeko.\nMasterra garatzeko egin beharreko laborategiko praktiketarako, irakaskuntzako laborategiak eta ikerketa laborategiak (inplikatutako ikertaldeena) daude. Gainera, eraikitako ondareari buruzko ikertaldea (EOI) zenbait proiektutan lanean ari da, ikasleek landa praktika gisa erabil ditzaketen hainbat lekutan.\nMasterrean parte hartzen duten ikertaldeek askotariko ekipamendu zientifikoa dute, lanean ari direneko ikerketa proiektuetan erabilitakoa. Ekipamendu hori ikasleentzat eskuragarri jarriko da ikasgelako, laborategiko nahiz landako praktikak egiteko. Hala, euren prestakuntza eta esperientziarako oso interesgarriak izango diren puntako tresna eta material modernoak erabili ahal izango dituzte. Zehazki, Kimika Analitikoa saileko ikertaldeak tresna espektroskopikoak ditu materialen kontserbazio egoera ezaugarritzeko. Tresna horien artean daude: Raman espektrometroak, IR espektrometroak, kolorimetroak, XRF espektrometroak, etab. Bestalde, EOI ikertaldeak ekipamendu osatua du analisi arkeologietarako (esate baterako, gure ikertaldeak 20tik gora lanpostu informatizatu ditu zenbait egoitzatan banatuta), baita ondarearen dokumentazio geometrikoa (topografia, GPS, fotogrametria, laser eskanerra eta kostu txikiko sistemak), mota orotako ezaugarritzea barne hartuta. Ildo horretatik, aipatzekoa da Ondareari Buruzko Informazio Sistema (OIS). Tresna horrek ahalmena du Gasteizko alde zaharrari buruzko ondare informazioa kudeatzeko, Access 2002 datu base bati esker. Horren gainean, edukiak sartzeko eta kontsultak egiteko formularioak sortu dira.\nUPV/EHUk liburutegi handi bat dauka, bai Leioako campusean, bai Gasteizekoan. Bertan, ikasleek liburu interesgarriak aurkituko dituzte masterra garatzeko. Gainera, eskuragarri izango dute aldizkari eta material elektronikoen katalogo handi bat liburutegiaren web orriaren bitartez. Gainera, lan egin ahal izateko ikasketarako eta irakurketarako lekuak ditu.\nLiburutegiari buruzko atalean adierazi bezala. Bi campusen eraikinetan, irakurgela bat eta langela bat daude ikasleek ikasi, lan egin edo irakurri ahal izateko.\nIkasgela guztietan proiektagailua dago, baita wifi bidezko Internet sarbidea ere. Hala, ikasleek Internetera konektatzeko aukera dute, irakaskuntza beharren arabera kontsultak egun ahal izateko. EOI ikertaldeak arkitekturaren arkeologiari buruzko web atari bat garatu du, sarean gai horrekin lotutako jarduera zientifikoa zentralizatzeko eta masterreko ikasleen eta hainbat lekutako espezialisten arteko truke gisa balio izateko asmoz, foro eta eztabaida zerrenda espezifikoen bitartez. Helburua da web hori edukien kudeatzaile batez hornitzea, informatikan ezagupen aurreratuak ez dituzten erabiltzaileek eduki horiek erraz administratu ahal izateko. Atari horrek, era berean, sarbidea emango du garatutako beste web tresna baterako. Tresna horri Ondareari buruzko Informazioaren Web Sistema izena eman zaio, eta gure taldeak sortutako ezagutza jaso, zentralizatu eta ahalbidetzen du. Zehazki, helburua da Ondareari Buruzko Informazio Sisteman (OIS) bildutako informaziorako sarbidea zentralizatu eta erraztea (ikus, ekipamendu zientifiko, tekniko edo artistikoaren eskuragarritasunari buruzko atala), haren gordailua baliatuz web 2.0 zerbitzu baterako datu base gisa. Horrek pertsonal akreditatua gaitu du (masterreko ikasleak barne direla) dagoeneko lehendik jasotako informazio kantitate handia erraz, arin eta intuizioz on-line kontsultatzeko: Internet nabigatzaile baten bitartez.\nMetodologia horrek abantailak hauek ditu: deslokalizazioa (informazioa munduko edozein lekutatik eskuratu ahal izango baita, Internet konexioa eta web nabigatzaile bat izanez gero), eta aldiberekotasuna eta zentraltasuna, aldi berean sartzeko aukera ematen baitute. Gaikako mapak prestatzeko, Google Maps aukeratu da, lortu nahi den helbururako (2D kartografiaren barruan eraikinak aurkitzea) API publiko eta doako aproposa baitu


Eratu da euskal hedabideen eta Gipuzkoako Foru Aldundiaren arteko mahaia - Topagunea | Euskaltzaleen Topagunea\nEratu da euskal hedabideen eta Gipuzkoako Foru Aldundiaren arteko mahaia\nEuskaltzaleen Topagunea - 12/07/16\nHerri Ekimeneko Euskal Hedabideetako eta Gipuzkoako Foru Aldundiko ordezkariek gaur goizean eratu dute euskal hedabideen azterketaz arduratuko den mahaia. Hedabideek maiatzean aurkeztu zien sektoreak bere esparruaz egindako diagnostikoa eta orain bien arteko azterketa lanari ekin zaio. Hedabideen aldetik, Iban Arregi (Berria Taldea), Inazio Arregi (Tokikom), Maria Gil (Elhuyar) eta Xabier Letona (Argia) izan dira; Diputazioaren aldetik, Zigor Etxeburua euskara zuzendaria eta Haritz Salaberria diputatu nagusiaren kabinetekoa.\nDiru-laguntzak eta hitzarmen politikak, euskarazko hedabideetara bideratutako publizitatea, euskal hedabideen elkartea eta hedabideen behatokia izan dira mintzagai nagusiak. Hedabideetako ordezkariek adierazi dute, beren lana eta proiektuak aurrera ateratzeko baliabide gehiago behar dituztela, eta nahiko luketela Diputazioaren aldetik diru-laguntza politiketatik hitzarmen politiketara iragateko egon daitezkeen aukerak aztertzea. Agintarien esanetan, Diputazioak badu sostengu ekonomikoa handitzeko borondatea, baina aitortzen dute aurrekontuaren aurreikuspenak estuak direla eta borondate hori gauza litekeen aurrerago ikusi behar dela.\nAurrera begira, udazken hasieran berriz biltzekotan geratu dira, gaur mahaian hitz egindakoen jarraipena egiteko. Ordurako, gainera, herri ekimeneko euskal hedabideen elkartea osatuta egongo dela adierazi dute hedabideetako ordezkariek eta horrek mintzakide lanak erraztuko dituela azpimarratu dute. Alde biek nabarmendu dute bilera honen garrantzia, argi adieraziz hau epe luzera egin beharreko elkarlanaren hasiera dela.


Nola handitu gizonezkoen zakila - Hammer of Thor\nNola handitu gizonezkoen zakila\nArren frogatua izan ere hori tamaina ez du eraginik maila gogobetetasuna emakumeen intimitatea zehar, eta gizon asko ezkutuka eta ozen izatearen ametsa kide bat gehiago ikusgarria luzera. Begira zakila tamaina handitzeko medikuntza barietate zabal bat eskaintzen du, modu erabilera ukendu kirurgia. Dezagun begirada guztiak handitzeko moduak xehetasun gehiago.\nNoiz hardware metodo bat erabiltzen extender, tresna bat balio du, ez bakarrik handitzeko, luzera, baina, halaber, diametroa zakila. Gisa ere balio zuzenketa kide, emanez nahi den forma.\nEsker prozedura kide handitu egiten da, 3-4 cm-ko luzera, bolumena handitzen 1-2 cm zeregin Nagusia da minik gabeko luzatzen zakila ehun, liderra bizkortu zelula hazkunde. Higadura gailua hainbat orduz egunero. Ukaezina abantaila da emaitza hori geratzen da, betiko.\nExtenders ilara hiru taldetan banatzen dira:\nZehazteko dagokion eredua gizonak behar medikuari kontsulta, eta, gainera, zeure burua ezagutzea ñabardura guztiak erabiliz. Noiz jantzita gailua behar duzu, ez kezkatu itxura, extender, ez da nabaritzen azpian arropa, ez du ondoeza eragin.\nLaguntza simple prozedura kirurgiko handitzeko gizonezkoa kide azkar eta berme batekin, baina errehabilitazio zen luzea, zaila eta mingarria.\nKirurgia gehitzen honako parametroak: luzera handitu egiten da, by 6-8 cm, diametroa 0.7 cm\nHori da funtsa prozedura. Zakila osatzen dute corpus cavernosa baino gehiago zerbitzatu ontziak betetzeko odol, punta-puntako kide praesent posizioa. Bat-hirugarren luzera osoan Taurus finkoa azala, ligament.\nKirurgia zehar, suspensory ligament moztu da, eta horrek aukera ematen zakila handitze-ko luzera.\nEsker ariketa kide ez bakarrik luzatu luzera, baina loditu.\nAriketak baten kide dira, eta egindako ordu laurden bat behar da, ordu erdi bat. Egokiena denbora egun tratamendu – arratsaldean edo goizean. Hasi aurretik klaseak gainean berotzeko, berotzeko, eta amaieran prozedura, egiteko, masaje lasaigarria hori berreskuratuko, eta funtzioa hobetzen odol.\nBetetzen segurtasuna, edozein ariketa da amaitu eta berehala, bada, ez da sentimendu bat, ondoeza, mina. Trantsizioa hasierako, sinple eta laburra ariketak, karga astunak eta gero eta iraupena leuna izan behar du. Hasi aurretik, ariketak, kontsultatu medikuari.\nKegel ariketak handitzen zakila luzera. Kide da tratatu koipea edo krema, gizona, burutzen translazio bertikaleko motion, abiadura bultzatzen, txertatzea gorputza egoera batean behartu muntaketa bi hatzekin, agerpena aurretik muntaketa zakila oinarrian clamp.\nJelqing (itzulitako gisa "jezteko") barietate bat da tiraka mugimenduak, bat konbinatzen konplexua. Kide bat da, lasaia edo ilusioa egoera, gizon eskuak aktiboki tira, premiazko eta luzatze burua. Zakila luzatu bere gehienezko luzera gabe sentitzen mina, da egoera horretan mantendu buruz 15 segundo. Gorputza kaleratu da, prozedura errepikatu. Gizon errepikatzen ariketa arte, bost minutu.\nLuzatze deitu ekintzak egin behar lasaia zakila egoera lasai. Gorputza poliki-poliki tarte planteamendu 15 segundo. Errepikatuz, ez 10 aldiz baino gehiago. Mota desberdinak erabiltzen tarte markak: tarte bikoitza, barne, pendulua, ipurmasailean, pubis, txandaka, eta, beraz, on.\nMasaje kide handitu dezake bere etxean kostu gabe gozatuz. Metodo pros: hobetzen potentzia, tamaina handitzen da.\nHasi aurretik, masaje ekintza, gorputzaren epela erabiliz, bigun bat eskuoihal bustia epeletan belar infusioak. Eskuoihal aplikatutako azalera kidea, egiteko lurrazpiko ehun malgua, prest kanpoko eragina. Teknika da, lasaia eta ilusioa gorputza. Hobeto efektua, erabili kosmetika handitzen duten bolumena genitalak.\nGizonen interesa duzun ala handitu dezake kide, erabiliz errezetak medikuntza tradizionala izango da ixilik bezala, hau da, ezinezkoa da. Belar hobetzeko potentzia, baina zakila tamaina handitu daiteke ez.\nOsagai nagusiak sendatzeko tasak:\nIzan ere, handitzeko kide pertsonen moduak, aholkuak popular. Gizona hobetu nahi du, gizontasunaren, berrikusteko dieta erabiliz ordez tea edan decoction bat ezkaia, eta gehiago jan perrexila eta cilantro.\nHuts-ponpa bat da, gailu hori handitzen odol-fluxua zakila sortuz presio inguruan zakila. Hobetzen potentzia eta hobetzen zakila, zakila gehitzen elastikotasuna beharrezkoa bada, garai hartan elkarrizketa. Batean zilindro gailua da injektatu tratatu berezi kosmetika zakila, sortu hutsean, deusezten barruan airea matrazea.\nIndartu, odol-fluxua handitzen zakila luzera eta zabalera gabe, ondoeza eragiten du, mina.\nPresio doikuntza erabiliz egiten da eraiki-gailu, - presioa neurtzeko. Bakarrik erabili aurretik elkarrizketa hobetzeko, luzatzeko muntaketa, gehitu hazbeteko pare bat, handiena, zure bikotearekin esperientzia ahaztezina hurrengo ordu batzuk.\nUkendu, gelak, spray\nErabili kosmetika produktuak zakila tamaina handitzeko bakarrik zentzuzkoa gisa tresna bat. Kostua, hala nola, ekipamendu ohi da oso handia, eta eraginkortasun txikia. Uste duzu bada, publizitate eta, ondoren, aplikatu ondoren spray, krema edo gel, luzera handitzen arabera 5 hazbeteko. Agian norbaitek lagundu dirua, baina, kasu gehienetan, ipuin hau.\nHiru mota daude kosmetika:\nEpe laburreko ondorioak;\nDrogak epe laburrean xedea denbora, sexuaren ezaugarri berotze eragile konposizioa, hobetzeko odol-fluxua barruan zakila, eta handitzen 0.5-1 cm handitu ez ezik, luzera, zabalera, eta burua zakila.\nAdjuvant hobetzen muntaketa, iraupena sexu-harremanak. Gisa produktu iraunkorrak eragin, gelak, ukenduak, etab ematen ez luze-espero ondorioz, beren kabuz. Batera erabiltzen masaje, ariketak luzatzeko.\nKosmetika laguntza egoera hobetzeko zakila, muntaketa, azkartzeko eta handitu odol-zirkulazioa. Eduki mineral osagaiak, polisakaridoak, elementu tanino, aminoazidoak eta ezinbestekoa olioak.\nKalitate pita kide gordetzen du denbora, dirua, hobetzen muntaketa, gehitzen gorputzaren lodiera hazbeteko pare bat, luzerak 3 10 cm dira, bi kategoriatan Banatuta: irekia eta itxia, bigarren oso ezaguna da. Aukeratzerakoan material hobeto lo biguna eta supple latex, silikona, antza azala. Luzatzen du sexu-ekintza murriztuz sentsibilitatea zakila, gehitzen intimo barietate.


Helduentzako eta gazteentzako ingeles-ikastaroak, lehen hezkuntzako 5. mailatik aurrera - VITAL HIZKUNTZA FUNDAZIOA\nHelduentzako eta gazteentzako ingeles-ikastaroak, lehen hezkuntzako 5. mailatik aurrera\nGero eta globalizatuagoa den munduan bizi gara, non ingelesa komunikazio-hizkuntza bihurtu den. Oinarrizko tresna da zure lanbiderako, baina baita zure bizitzarako ere: bidaiatzeko edo telesailak edo filmak ikusteko. Ideia onenak hizkuntza horretan adierazten dira eta eragin handiena duten pertsonek hizkuntza horretan hitz egiten dute. Eman izena gure ingeles ikastaroa egiteko eta ez zaitez atzean geratu!\nGazte eta helduentzako gure ingeles ikastaroa 11 urtetik gorako pertsonei zuzenduta dago. Astean 3 eskola-ordu egiten dira, irailetik ekainera. Adinaren eta mailaren arabera osatzen dira taldeak.\nIkastaro honek ingelesa mailaz maila ikasteko aukera ematen du, zure ezagutza orokorrak hobetuz eta behar dituzun titulazio ofizialak lortuz. Hori bermatzeko, honako hauek ditugu:\nGure metodoak ingelesaren ikaskuntzaren epe ertain eta luzerako plangintza errazten du. Horrela, gure ikasleek kualifikazio egokia eskuratzen dute azterketa ofizialetara arrakastaz aurkeztu ahal izateko behar den unean. Horretarako, une oro izaten dute gure aholkularitza, bakoitzera aurkezteko epeei eta eskakizunei buruz.\nEra guztietako jarduera osagarriei buruzko aholkuak ere ematen dizkiegu, hala nola udako ikastaroak, atzerriko egonaldiak, hizkuntzarekin lotutako lanak eta abar.\nIkasturte hasieran jarraipena egiten dugu, esleitutako maila zuzendu beharko balitz, egiteko. Halaber, gure ikasleak hiru hilean behin ebaluatzen ditugu, eta lortutako mailaren berri ematen diegu.\nIkastaroa arratsaldeko ordutegian eta txandakako egunetan egiten da; astelehenetan eta asteazkenetan edo astearte eta ostegunetan izan daiteke, ordutegi hauetan:\n18:00etatik a 19:30era edo\nIngelesa ikasi nahi duzu Gasteizen? Izan ezazu konfiantza gugan. 50 urte daramatzagu milaka pertsonari hizkuntzak irakasten.


Ezjakintasunaren kartografia #241 - Zientzia Kaiera\nEgungo kimiofobia dela eta, jendeak inongo kontserbagarririk gabe nahi du janaria eta bakterioei zoragarri iruditzen zaie. Metodo fisikoak bilatu behar dira kontserbagarririk gabeko janaria usteldu ez dadin eta gaixotasunik sortu ez dezan. BCAMekoek kalkuluak egin dituzte arroz pastelekin Is thermal sterilisation of preservative-free rice cakes possible?\nTrantsizio metalezko alkogenuroak ia grafenoa bezain harrigarriak diren material bidimentsionalak direla ez da berria. DIPCren ekutik azkenengoa: Polariton anomalous Hall effect in transition-metal dichalcogenides\nArgitalpen-data: 2018/12/15 · Atala: Dibulgazioa, Ezjakintasunaren kartografia\nZazpi bizitza dituzte katuek. Eterrak, baina, zazpi aldiz zazpi ditu. Jaume Navarrok azaltzen dizkigu honen inguruko hainbat kontu Æther and […]